Mangsa banjir di Sabah meningkat, Pahang, Sarawak beransur pulih

Jumlah mangsa banjir di Sabah yang dipindahkan kembali meningkat pagi ini, sementara mangsa di Johor kekal manakala di Pahang dan Sarawak banjir terus beransur pulih dengan penurunan jumlah mangsa, sejak semalam.Di Sabah, daerah Kota Kinabalu, Penampang, Putatan, Tuaran dan Papar menjadi daerah teraru dilanda banjir pagi ini, selain Pitas, Beaufort dan Paitan yang dilanda banjir sebelum ini.Menurut Sekretariat Jawatankuasa Pengurusan Bencana Negeri Sabah, setakat 8 pagi ini jumlah mangsa banjir meningkat kepada 176 orang berbanding 122 orang malam tadi yang dipindahkan di tujuh pusat pemindahan sementara (PPS) seluruh negeri.Di lima daerah terbaru dilanda banjir itu, 39 mangsa banjir dipindahkan di Kota Kinabalu, Penampang (11) dan Putatan (4) manakala tiada mangsa banjir dipindahkan di Tuaran dan Papar.“Hujan lebat di beberapa kawasan menyebabkan paras air mula meningkat di daerah terbabit, walaupun tiada mangsa banjir dipindahkan air banjir didapati sedalam 3.03 meter di Tuaran dan 4.89 meter di Papar pada tahap berjaga-jaga dan waspada,” katanya.Di Pahang, banjir yang semakin surut menyaksikan jumlah mangsa turut berkurangan menjadi 4,219 orang daripada 1,192 keluarga di 52 PPS melibatkan lima daerah.Setakat 7.30 pagi ini, Portal Info Bencana Jabatan Kebajikan Masyarakat (JKM) memaklumkan daerah Pekan masih mencatatkan jumlah mangsa tertinggi iaitu 2,620 orang diikuti Kuantan (777), Maran (766), Bera (54) dan Temerloh (dua).Portal infobanjir.water.gov.my pula memaklumkan air Sungai Pahang @Paloh Inai, Pekan masih melebihi paras bahaya.Sementara di Sarawak, susulan cuaca bertambah baik, jumlah mangsa banjir yang dipindahkan terus berkurangan dengan 1,870 orang pagi ini berbanding 3,780 mangsa petang semalam.Jawatankuasa Pengurusan Bencana Negeri (JPBN) Sarawak dalam laporan terbaharunya memaklumkan sebanyak 16 PPS masih lagi beroperasi di tiga daerah dengan Serian terus mencatatkan jumlah mangsa banjir tertinggi seramai 1,088 orang di 10 PPS, diikuti Kuching (775 orang di lima PPS) dan Miri (tujuh orang di satu PPS).Banjir di Johor bagaimanapun tidak berubah pagi ini, dengan jumlah mangsa banjir kekal 93 orang melibatkan 23 keluarga yang ditempatkan di dua PSS, masing-masing di Segamat dan Batu Pahat.Keadaan itu berikutan terdapat banjir termenung di dua kawasan di daerah itu.Pengerusi Jawatankuasa Kesihatan dan Alam Sekitar Johor R Vidyananthan berkata 76 orang daripada 20 keluarga melibatkan penduduk Kampung Seberang Batu Badak, Segamat berada di PPS Sekolah Agama Gemereh.Di PPS Sekolah Kebangsaan Seri Bunut, Parit Raja, Batu Pahat pula menempatkan 17 orang daripada tiga keluarga yang merupakan penduduk Kampung Talang Bunut, Parit Raja.


Covid-19 mungkin muncul daripada kebocoran makmal di China, kata agensi AS

Pandemik Covid-19 berkemungkinan muncul daripada kebocoran makmal di China, demikian menurut Jabatan Tenaga AS lapor media, walaupun Rumah Putih mengekalkan bahawa perisikan negara itu tetap berbelah bahagi mengenai isu itu.
Keazaman itu – dinyatakan dalam laporan sulit oleh pengarah perisikan negara Avril Haines, The Wall Street Journal melaporkan – menandakan peralihan oleh jabatan tenaga, yang sebelum ini mengatakan ia tidak membuat keputusan tentang bagaimana virus itu muncul.
Individu yang membaca laporan sulit itu dipetik dalam WSJ dan The New York Times sebagai berkata jabatan itu membuat pertimbangannya dengan "keyakinan rendah," menonjolkan bagaimana agensi yang berbeza kekal berpecah mengenai punca Covid-19 dan wabak yang melanda dunia itu pada awal 2020.
Kesimpulannya, dilaporkan hasil risikan baharu, bagaimanapun penting kerana jabatan itu menyelia rangkaian makmal nasional, termasuk beberapa yang melakukan penyelidikan biologi lanjutan.
Jabatan itu kini menyertai Biro Penyiasatan Persekutuan kerana percaya bahawa wabak itu, yang mengorbankan hampir tujuh juta orang, adalah berpunca daripada insiden di makmal China.
Empat agensi perisikan Amerika Syarikat percaya Covid berlaku melalui penularan semula jadi, manakala dua lagi masih belum membuat keputusan, lapor WSJ.
Penasihat keselamatan negara Rumah Putih Jake Sullivan menegaskan "pelbagai pandangan" mengenai perkara itu kekal.
"Buat masa ini, tiada jawapan muktamad yang muncul daripada komuniti perisikan mengenai soalan ini," katanya kepada CNN pada Ahad.
Pada pertengahan Februari, Pertubuhan Kesihatan Sedunia berjanji untuk melakukan segala yang mungkin "sehingga kami mendapat jawapan" mengenai punca Covid, menafikan laporan yang mencadangkan agensi itu meninggalkan siasatannya.
Komuniti saintifik melihatnya sebagai penting untuk menentukan punca wabak itu untuk memerangi dengan lebih baik atau mencegah seterusnya.


Kes baru menurun ke paras 20,000, korban Covid-19 jangkau 16,000

Malaysia merekodkan kes baru sebanyak 20,579 menjadikan kes keseluruhan Covid-19 meningkat sebanyak 1,706,089 kes.Selangor kekal mencatat kes harian tertinggi sebanyak 4,591 disusuli Sabah (2,578) Sarawak (2,522), Johor (1,852), Kedah (1,755), Pulau Pinang (1,378), Kelantan (1,316), Perak ( 1,208), dan Pahang (839).Hanya Labuan (2) sahaja negeri yang mencatat kes satu digit hari ini.Negara juga mencatat sebanyak 20,845 kes sembuh menjadikan jumlah keseluruhan kes sembuh meningkat kepada 1,422,005 kes.Kes aktif dengan kebolehjangkitan pula kini berjumlah 267,997 kes.Dalam pada itu, 1,009 pesakit ditempatkan di unit rawatan rapi (ICU) termasuk 477 orang memerlukan bantuan alat pernafasan.Malaysia turut mencatat 285 lagi korban akibat Covid-19, menjadikan jumlah mangsa yang maut meningkat kepada 16,087.


Filipina fail bantahan kepada China berhubung penggunaan laser terhadap kapalnya

Filipina pada Selasa memfailkan bantahan diplomatik menggesa Beijing memastikan kapalnya menghentikan "aktiviti agresif" selepas Manila menuduh pengawal pantai China menggunakan laser bagi menghalang salah satu kapalnya di Laut China Selatan.
Pengawal pantai Filipina berkata pada Isnin sebuah kapal pengawal pantai China mengarahkan "laser gred tentera" ke salah satu kapal Manila yang dalam misi pembekalan semula kepada tentera di perairan yang dipertikaikan pada 6 Februari, membutakan buat sementara krunya.
"Tindakan pencerobohan oleh China ini membimbangkan dan mengecewakan kerana ia dibuat selepas lawatan Presiden Ferdinand R. Marcos Jr ke China bertemu Presiden Xi Jinping pada awal Januari yang mana bersetuju menguruskan perbezaan maritim melalui diplomasi dan dialog," kata Jurucakap Hal Ehwal Luar Filipina Teresita Daza dalam satu kenyataan pada Selasa.
Kementerian berkata kapal China itu melakukan tindakan berbahaya dengan mengikuti rapat kapal Filipina, berisiko berlanggar yang membahayakan anak kapal, selain mengeluarkan "cabaran radio haram" menuntut kapal Filipina meninggalkan kawasan itu.
Tindakan kapal pengawal pantai China adalah ancaman kepada kedaulatan dan keselamatan Filipina dan negara itu mempunyai hak prerogatif untuk menjalankan aktiviti yang sah dalam zon ekonomi eksklusifnya, kata kementerian itu.
Tiada komen segera daripada kedutaan China di Manila, tetapi kementerian luar China berkata pada Isnin yang pengawal pantainya telah menjalankan tindakan mengikut undang-undang.
"Kami menggesa Filipina untuk mengelakkan tindakan sedemikian. Tindakan kakitangan China adalah profesional dan terkawal," kata Jurucakap Kementerian Luar China, Wang Wenbin.
Pengawal pantai Filipina menyokong misi tentera laut untuk menghantar makanan dan bekalan kepada tentera di Second Thomas Shoal, 195 km dari wilayah Palawan Filipina.
Dikenali sebagai Ayungin, beting itu adalah rumah kepada kontinjen tentera Filipina yang kecil di atas kapal Perang Dunia Kedua yang sengaja diletakkan di beting itu pada 1999 bagi mengukuhkan tuntutan kedaulatan Manila di kepulauan Spratly.
China menuntut hampir semua Laut China Selatan, termasuk kawasan sekitar kepulauan Spratly.
Filipina telah memfailkan 203 nota diplomatik terhadap China sejak tahun lalu, menurut data kementerian luar.


Lebih 33,600 kanak-kanak lengkap vaksinasi, 67.5% dewasa terima dos penggalak

Sebanyak 33,621 kanak-kanak berumur antara lima hingga 11 tahun di negara ini telah lengkap menerima dua dos suntikan vaksin Covid-19 menerusi Program Imunisasi Covid-19 Kebangsaan Kanak-Kanak (PICKids) setakat semalam.Berdasarkan laman web CovidNow, sejumlah 1,353,774 kanak-kanak dalam kumpulan sama atau 38.1% daripada populasi berkenaan telah menerima sekurang-kurangnya satu dos vaksin.Sementara bagi populasi dewasa, seramai 15,876,357 individu atau 67.5% telah menerima dos penggalak, manakala 22,954,326 individu atau 97.6% telah lengkap vaskinasi, dan 23,231,749 atau 98.8% telah menerima sekurang-kurangnya satu dos vaksin.Bagi remaja berusia antara 12 hingga 17 tahun, seramai 2,854,230 individu atau 91.7% telah  lengkap divaksinasi dan 2,950,267 individu atau 94.8% telah menerima sekurang-kurangnya satu dos vaksin.Sebanyak 22,807 dos vaksin telah diberikan semalam, melibatkan 2,501 dos pertama, 8,670 dos kedua dan 11,636 dos penggalak, menjadikan jumlah kumulatif dos yang diberikan di bawah Program Imunisasi Covid-19 Kebangsaan (PICK) kepada 69,042,067.Sementara itu, menurut portal GitHub KKM, sebanyak 33 kematian akibat Covid-19 dilaporkan di negara ini semalam dengan Selangor mencatatkan jumlah tertinggi iaitu lapan kematian.Ini diikuti Perak dengan enam kes, Kedah (empat) dan tiga kematian di Sarawak.Johor, Kelantan, Negeri Sembilan, Pahang dan Perlis masing-masing merekodkan dua kes manakala Pulau Pinang dan Kuala Lumpur masing-masing, satu kes kematian.


Peneroka Felda, rakyat Sabah dan Sarawak antara tumpuan manifesto PN

Perikatan Nasional (PN) komited menjaga dan memperkasakan kebajikan peneroka Felda dan rakyat Sabah serta Sarawak dengan menawarkan ruang untuk membina masa depan yang lebih baik sekiranya memenangi Pilihan Raya Umum ke-15 (PRU15).
Menerusi manifesto yang bertemakan "Prihatin, Bersih, Stabil" PN menawarkan Wawasan Felda Baru bagi menjamin masa depan lebih baik untuk generasi muda di kawasan Felda dengan mewujudkan peluang ekonomi, keusahawanan dan menaik taraf infrastruktur asas.
Ini termasuklah liputan internet dan rumah mampu milik.
Sebelum ini, kerajaan PN menyelamatkan Felda dengan melupuskan sebahagian pinjaman peneroka berjumlah RM8.3 bilion melalui pelarasan pinjaman secara bersyarat.
Menurut Pengerusi PN Muhyiddin Yassin, gabungan itu juga mahu menyelamatkan projek perumahan generasi baru Felda yang terbengkalai pada tahap 70% serta mana-mana projek pembinaan yang dilihat berpotensi untuk dibaiki.
"Kita akan memulihkan Felda supaya prestasinya setanding dengan syarikat perladangan kelapa sawit berprestasi tinggi bagi menjamin kesejahteraan peneroka," katanya sewaktu membentangkan manifesto PN bagi PRU15 di Shah Alam, Selangor hari ini.
Di bawah Tunjang 11 iaitu Felda Diperhebat, PN turut menjanjikan skim keusahawanan bagi menggalakkan penglibatan usahawan muda dalam aktiviti pertanian bernilai tinggi melalui penggunaan teknologi terkini dan automasi.
Dalam pembentangan manifesto tersebut, PN turut menyenaraikan lebih 50 tawaran utama menerusi 12 tunjang dan 30 pendekatan melalui 234 tawaran.
Mengulas lanjut, Muhyiddin berkata PN tidak melupakan usaha untuk merapatkan jurang pembangunan antara negeri dan wilayah dengan melaksanakan beberapa inisiatif yang dirangka secara teliti.
Ini termasuk mengoptimumkan potensi ekonomi setiap negeri dan wilayah juga di luar bandar.
PN juga akan memacu pembangunan inklusif rakyat Sabah dan Sarawak melalui pelaksanaan Perjanjian Malaysia 1963.
"PN juga akan mengutamakan pengagihan peruntukan pembangunan kepada Sabah dan Sarawak bagu mempercepatkan pembangunan sosioekonomi setempat," katanya.
Dalam pada itu, Muhyiddin berkata jika diberi mandat selepas PRU15, PN akan membina universiti awam baru di Sabah dan Sarawak yang menawarkan kursus dalam bidang strategik bagi memenuhi keperluan industri.
"Kita juga akan meningkatkan kecekapan capaian pengangkutan awam yang menghubungkan bandar dan luar bandar (di Sabah dan Sarawak)."


Vaksinasi kanak-kanak kunci untuk hidup bersama Covid-19, kata pakar kesihatan

Seorang pakar kesihatan awam menggesa lebih ramai ibu bapa mempertimbangkan untuk mendaftarkan vaksinasi Covid-19 terhadap anak-anak ketika kerajaan sedang mempertingkatkan usaha membawa negara ke fasa endemik di mana tumpuan dalam berdepan virus itu akan beralih untuk hidup bersamanya berbanding fasa pandemik di mana usaha untuk memeranginya menjadi keutamaan.Dr Helmy Hazmi dari Universiti Malaysia Sarawak mengakui wujud kebimbangan kesan buruk akibat vaksin bakal dialami anak-anak dalam kalangan ibu bapa, namun beliau berkata inokulasi terhadap virus yang kini meragut lebih 32,000 nyawa di negara ini adalah penting bagi sebarang peralihan kepada fasa endemik.“Memandangkan kita tidak lagi boleh hidup dalam suasana sekatan pergerakan lagi, vaksinasi adalah kunci untuk kita hidup bersama virus,” katanya kepada MalaysiaNow.“Dengan pembukaan semula sekolah dan tempat awam di mana kesesakan dan pergaulan rapat sukar dielakkan, vaksinasi dapat membantu melindungi kanak-kanak serta ahli keluarga, selain dapat meminimumkan risiko jangkitan.”Kerajaan berulang kali memberi jaminan sekatan pergerakan seperti perintah kawalan pergerakan (PKP) yang dilaksanakan sejak dua tahun lalu tidak akan dibuat lagi secara besar-besaran.Semalam, Majlis Pemulihan Negara menegaskan perkara yang sama dengan mengatakan pengalaman Malaysia sudah cukup dalam menangani dan menguruskan wabak tersebut.Keputusan tersebut diambil walaupun gelombang jangkitan Covid-19 ketika ini melonjak susulan penularan varian Omicron yang menyaksikan hampir 14,000 kes baru direkodkan semalam.Agensi-agensi kesihatan bersetuju walaupun varian Omicron lebih cepat menular berbanding varian Delta yang melanda dunia tahun lalu, namun kesan jangkitan varian itu kelihatan kurang teruk di mana ia hanya mencatatkan jumlah rendah pesakit dimasukkan ke hospital atau berakhir dengan kematian.Menteri Pertahanan Hishammuddin Hussein juga turut berkata Malaysia mesti terus bergerak ke hadapan, dengan memulakan rancangan peralihan kepada fasa endemik.Bagaimanapun, beliau berkata keputusan bilakah fasa itu akan bermula akan bergantung kepada Jawatankuasa Khas Pengurusan Pandemik Covid-19.Dalam pada itu, Helmy berkata ketika sekolah dibuka semula selepas cuti Tahun Baru Cina, kanak-kanak yang masih belum diberi vaksin sangat berisiko untuk beberapa minggu ke depan.“Walaupun kebanyakan kanak-kanak yang dijangkiti menunjukkan simptom ringan atau asimptomatik, namun sebahagian kecil boleh berakhir dengan bentuk penyakit tenat yang dipanggil MIS-C atau sindrom keradangan pada kanak-kanak,” katanya.Beliau berkata risiko penyakit itu lebih besar berbanding ketidakpastian berhubung vaksinasi kanak-kanak terhadap Covid-19, terutama ketika risiko kanak-kanak berdepan jangkitan virus itu terus berpanjangan.“Kemungkinan penyakit Covid berpanjangan mungkin kurang pada kanak-kanak tetapi apabila lebih ramai dijangkiti, kes boleh juga meningkat,” katanya sambil menambah ia akan menjejaskan kualiti hidup mereka dalam jangka panjang.Seorang guru di SK St Mary Kuching, Suliwatee berkata pemberian vaksin Covid-19 kepada kanak-kanak boleh membantu mengurangkan jurang digital antara kanak-kanak daripada keluarga berkemampuan dan keluarga yang tidak mampu menyediakan peranti yang diperlukan untuk pembelajaran dalam talian.Suliwatee berkata siri sekatan pergerakan yang dilaksanakan dalam negara sejak awal 2020 menyebabkan gangguan dalam pendidikan kanak-kanak.Guru wanita itu turut memberikan contoh mengenai pelajar dalam kelasnya sendiri yang masih ketinggalan dalam menguasai asas kemahiran membaca.“Sekolah adalah tempat terbaik untuk kanak-kanak berkembang,” katanya.“Tidak hadir ke sekolah akan menjejaskan hidup mereka.”Sementara itu, Helmy berkata walaupun kanak-kanak mungkin mendapat manfaat daripada perlindungan yang diberikan oleh ibu bapa yang lengkap divaksinasi, namun mereka tidak mendapat manfaat perlindungan secara terus dalam berdepan virus.Beliau menasihatkan ibu bapa supaya mendapatkan maklumat yang sahih dalam mempertimbangkan manfaat dan risiko pemberian vaksin kepada anak-anak mereka.“Vaksinasi akan mengurangkan jangkitan teruk,” katanya.“Ia juga akan dapat mengurangkan penularan dan menghentikan mutasi.“Seseorang hanya menyedari bahawa vaksin adalah senjata terbaik untuk perlindungan diri apabila anak-anak mereka dimasukkan ke ICU dengan jangkitan Covid yang teruk,” tegasnya.


Permuafakatan kerajaan jamin kestabilan politik, jana pertumbuhan ekonomi, titah Agong

Permuafakatan yang tercapai dalam kalangan pimpinan parti kerajaan campuran membolehkan negara menjana pertumbuhan ekonomi yang menjamin kesejahteraan rakyat selain dapat mewujudkan kestabilan politik.
Yang di-Pertuan Agong Sultan Abdullah Sultan Ahmad Shah bertitah ia selari dengan hasrat Seri Paduka untuk membentuk sebuah kerajaan yang stabil dan utuh.
Seri Paduka yang menzahirkan ucapan tahniah kepada Anwar Ibrahim kerana dilantik sebagai perdana menteri ke-10 dan barisan Jemaah Menteri kerajaan campuran, turut meminta semua pihak berlapang dada dengan hati terbuka untuk menerima serta menghormati keputusan Pilihan Raya Umum ke-15 (PRU15).
“Beta menghargai pengenalan inisiatif negara Madani yang merangkumi aspek-aspek kemampanan; kesejahteraan; daya cipta; hormat; keyakinan; ihsan dan rahmah.
“Besar harapan Beta agar prinsip-prinsip tersebut diterjemahkan dengan baik dalam kerangka untuk mencipta lonjakan buat negara,” titah Sultan Abdullah dalam Titah Diraja sempena Istiadat Pembukaan Penggal Kedua Parlimen ke-15 di Kuala Lumpur, hari ini.
Sultan Abdullah turut mengalu-alukan usaha kerajaan membendung ketirisan dana awam termasuk inisiatif mempercepat mekanisme pemberian subsidi bersasar dalam usaha mendepani cabaran ekonomi global, ketidaktentuan ekonomi pasca Covid-19 serta tekanan inflasi yang meningkatkan kos sara hidup.
Seri Paduka juga menghargai komitmen serta tekad kerajaan untuk membanteras rasuah secara agresif dengan menumpukan kepada aspek perolehan, penguatkuasaan dan rasuah berskala besar bagi membudayakan integriti dan memperkukuh tadbir urus negara.
Selain itu, Sultan Abdullah menyambut baik inisiatif untuk memperkukuh agenda pembangunan ummah berasaskan prinsip Maqasid Syariah dalam pentadbiran negara.
Ia merangkumi aspek pemerkasaan pengurusan hal ehwal Islam seperti pendidikan Islam, undang-undang Syariah, institusi kekeluargaan, pensijilan halal Malaysia dan pendidikan tahfiz al-Quran.
“Usaha ini penting bagi melahirkan masyarakat yang mempunyai kekuatan kerohanian, intelektual dan sahsiah diri yang unggul,” titah Seri Paduka.


72 lagi korban Covid-19 dicatat, kes baru rekod 5,911 jangkitan

Malaysia merekodkan kes baru sebanyak 5,911 menjadikan kes keseluruhan Covid-19 meningkat sebanyak 691,115.Selangor kekal mencatat kes harian tertinggi sebanyak 2,111 disusuli Negeri Sembilan (770), Sarawak (569), Johor (498), Kuala Lumpur (483), dan Perak (245).Hanya Putrajaya (3) sahaja yang mencatatkan kes satu digit hari ini.Sementara Perlis tidak mencatatkan sebarang kes baru.Negara juga mencatat sebanyak 6,918 kes sembuh menjadikan jumlah keseluruhan kes sembuh meningkat kepada 622,244.Kes aktif dengan kebolehjangkitan pula kini berjumlah 64,523.Dalam pada itu, 886 pesakit ditempatkan di unit rawatan rapi (ICU) termasuk 441 orang memerlukan bantuan alat pernafasan.Malaysia turut mencatat 72 lagi korban akibat Covid-19, menjadikan jumlah mangsa yang maut meningkat kepada 4,348.


Banyak lagi perlu dilakukan untuk lindungi hutan simpan, kata aktivis

Pencinta alam sekitar menggesa tindakan segera untuk melindungi hutan simpan ketika cadangan penyahwartaan Hutan Simpan Kuala Langat Utara (KLNFR) berusia 8,000 tahun di Selangor dilakukan, satu langkah yang akan menjejaskan komuniti Orang Asli dan spesis terancam yang tinggal di situ.KLNFR yang terletak di Selatan Selangor diwartakan pada tahun 1927 sebagai hutan simpan kekal.Ia didiami oleh lebih 2,000 orang asli Temuan termasuk spesis haiwan terancam seperti beruang matahari Malaya, tupai terbang Selangor dan ikan laga merah Langat.Cadangan kerajaan negeri Selangor akhir tahun lepas supaya hutan simpan itu dinyahwartakan disambut dengan kebimbangan dan kemarahan NGO dan komuniti tempatan, dengan petisyen mendapat lebih 100,000 tandatangan menyokong.Akan tetapi ini masih belum mencukupi, kata aktivis alam sekitar Shariffa Sabrina Syed Akil kepada MalaysiaNow.“Kita perlu segera pinda undang-undang di negara ini, terutamanya Akta Perhutanan Negara 1984 yang menjadikan menteri besar atau ketua menteri paling berkuasa dalam membuat keputusan tentang nasib hutan simpan dan flora dan fauna di dalamnya,” tambahnya.Katanya, kuasa kerajaan negeri perlu dikurangkan kepada jawatankuasa dengan anggota diberikan kuasa untuk menolak cadangan pembangunan di kawasan hutan.“Jika dalam mana peringkat perbincangan cadangan dipersetujui, keputusan akhir mesti diberitahu kepada umum dan kerajaan mesti mematuhinya tanpa sebarang alasan,” katanya.Shariffa yang juga presiden Pertubuhan Pelindung Khazanah Alam Malaysia (Peka) turut menyuarakan kebimbangan berhubung kemusnahan hutan yang sedang berlaku dalam negara, mengatakan kerajaan negeri tidak seharusnya lagi diberikan kuasa penuh untuk membuat keputusan tentang perkara itu.Katanya, kepupusan badak sumbu Sumatera adalah disebabkan penyahhutanan yang tidak terkawal dan memberikan amaran perkara sama boleh berlaku kepada harimau Malaya, yang merupakan simbol negara jika tidak ada tindakan diambil.Menteri Besar Selangor Amirudin Shari mempertahankan cadangan itu, mengatakan pada Februari tahun lepas 40% kawasan berkenaan sudah menjadi hutan rosot disebabkan kebakaran.Katanya, rancangan pembangunan untuk KLNFR merupakan cadangan yang baik dan akan merangsang ekonomi dan industri baru di pantai timur Semenanjung Malaysia termasuk juga Selangor.Tetapi Shariffa mengatakan langkah itu hanya akan memburukkan lagi krisis iklim dan memusnahkan hidupan liar dan pada masa sama mengganggu kehidupan masyarakat Temuan, yang menetap di kawasan itu sejak berkurun lalu.“Pembangunan hutan simpan bukan pemodenan kerana pemodenan memerlukan kemampuan pemikiran dan perancangan manusia dalam mewujudkan kehidupan lebih baik,” katanya.Greenpeace Malaysia turut menolak cadangan tersebut, dengan memberi amaran usaha penyahwartaan KLNFR akan melepaskan 5.5 juta tan gas karbon diaoksida, yang dilihat bertentangan dengan komitmen Malaysia dalam Perjanjian Paris untuk mengurangkan gas rumah hijau sebanyak 45% menjelang 2030.“Penyahwartaan ini turut bertentangan dengan Rancangan Struktur Negeri Selangor 2035 untuk mengekalkan sebanyak 32% kawasan hutan di Selangor dan ia tidak selari dengan Pelan Tindakan Tanah Gambut Kebangsaan (2011-2020) serta Akta 313, Akta Perhutanan Negara 1984 dan juga lain-lain konvensyen antarabangsa yang kita ambil bahagian,” kata NGO itu dalam satu kenyataan pada Oktober lalu.Ia juga memetik satu laporan yang mengatakan masyarakat Temuan akan dipindahkan dari tanah nenek moyang mereka jika kawasan rizab itu dinyahwartakan bagi memberi laluan kepada pembangunan.Sementara itu, aktivis Andrew Sebastian mengatakan cadangan itu akan menjadi contoh buruk walaupun terdapat bantahan daripada NGO dan masyarakat setempat.Dia turut mengkritik apa yang dipanggilnya sebagai kekurangan visi terhadap alam sekitar daripada kerajaan negeri yang sebelum ini melarang semua bentuk pembalakan.“Ini mungkin disebabkan terdesak untuk mendapatkan dana,” kata Sebastian, yang merupakan presiden dan pengasas Persatuan Ekopelancongan dan Pemuliharaan Malaysia.Dia juga memberitahu MalaysiaNow mengenai unsur amalan rasuah dan salah urus takbir.Dia menggesa masyarakat untuk terus memperkatakaan mengenai isu tersebut.“Kita perlu terus menekan mengenai penilitian kesan kepada alam sekitar dan melakukan pendengaran awam bagi membolehkan proses pengurusan lebih baik dari segi pungutan suara dan pandangan penduduk tempatan didengari.”Dia menambah pembangunan, terutamanya yang membabitkan ekosistem semula jadi, perlu berlandaskan kepada sains, urus tadbir yang baik dan mampan.“Kita perlu memastikan ketelusan, menangani isu amalan rasuah, dan mengawasi hutan dan ekosistem semula jadi kita.”


Zahid fail semakan mahkamah tolak permohonan dapatkan pasport secara kekal

Timbalan Perdana Menteri Ahmad Zahid Hamidi memfailkan semakan di Mahkamah Rayuan, terhadap keputusan Mahkamah Tinggi yang menolak permohonannya untuk mendapatkan pasport antarabangsa secara kekal, bagi membolehkannya menjalankan tugas rasmi.
Pada 3 Februari lalu, hakim Mahkamah Tinggi Collin Lawrence Sequerah hanya membenarkan pelepasan sementara dokumen itu untuk Zahid, memohon pasport diplomatik dan seterusnya menyerahkan semula kedua-dua pasport itu kepada mahkamah, setelah segala urusan permohonan diplomatik selesai.
Pasport itu sebelum ini diserahkan kepada mahkamah sebagai syarat jaminan tambahan selepas beliau didakwa atas 47 tuduhan rasuah, pecah amanah dan pengubahan wang haram, melibatkan dana Yayasan Akalbudi, yang kini prosidingnya di peringkat pembelaan.
Peguam Aiman Abdul Rahman mewakili Zahid ketika dihubungi, mengesahkan mengenai permohonan itu dan memaklumkan semasa pengurusan kes hari ini secara dalam talian di hadapan Timbalan Pendaftar Mahkamah Rayuan, Mohd Khairi Haron, mahkamah menetapkan 27 Mac untuk pendengaran permohonan tersebut.
Prosiding hari ini turut disertai Timbalan Pendakwa Raya Abdul Malik Ayob.
Berdasarkan notis usul yang difailkan pada 13 Februari, Zahid memohon pelepasan pasport dipertimbangkan dan diputuskan oleh Mahkamah Rayuan supaya pasport tersebut dapat dilepaskan secara penuh dan kekal, dengan apa-apa syarat sewajarnya yang dikenakan oleh mahkamah itu.
Menerusi afidavit sokongan, Zahid berkata hakim Sequerah terkhilaf dan salah dalam menggunakan budi bicara ketika menolak permohonannya, untuk mendapatkan dokumen itu secara kekal.
Ahli Parlimen Bagan Datuk itu berkata keputusan itu bakal memprejudiskan hak dan tanggungjawabnya sebagai individu, yang berada dalam barisan kepimpinan negara kerana perlu memohon secara rasmi di mahkamah, setiap kali perlu ke luar negara atas urusan kerja.
“Sebagai seorang individu yang menjawat antara jawatan tertinggi dalam negara, ia dilihat tidak praktikal dan rumit untuk saya memohon ke mahkamah setiap kali ingin melakukan tugasan ke luar negara.
“Oleh itu, wajar bagi Mahkamah Rayuan mempertimbangkan bahawa kelulusan permohonan itu bakal memberi kebaikan dan kelangsungan terhadap pentadbiran negara, yang menjadi tanggungjawab setiap individu rakyat Malaysia,” katanya.
Zahid menyatakan bahawa permohonan itu sama sekali tidak bersifat mala fide (niat jahat) atau prejudis terhadap mana-mana pihak, kerana beliau mengaku janji untuk tetap memberi kerjasama penuh dalam menyelesaikan kes (rasuah) sehingga ke peringkat akhir pembelaan.


Tanda pagar #PRNSabah warnai hari pengundian

Platform media sosial digunakan pengundi untuk berkongsi perjalanan proses pengundian bagi merakam peristiwa bersejarah memilih pentadbiran kerajaan negeri yang baru dalam suasana pandemik Covid-19.Tanda pagar (Eng : hashtag) #PRNSabah #SabahMemilih #SabahBangkit digunakan pengundi khasnya golongan muda dengan memuat naik gambar di akaun Twitter, Facebook dan Instagram, mulai dari sesi mengimbas kod aplikasi MySejahtera sewaktu tiba di pusat mengundi sehinggalah selesai mengundi dengan menunjukkan jari telunjuk dicalit dakwat hitam.Ada juga yang berswafoto bersama-sama rakan selepas selesai mengundi dengan pelbagai kapsyen antaranya ; “kami sudah selesai mengundi”, “Selamat mengundi warga Sabah, pilihan di tangan anda” dan “Good morning Sabahan, get out and vote:”Sehingga jam 12 tengah hari, cuaca cerah di kebanyakan tempat selain proses pengundian terus berjalan lancar tanpa sebarang gangguan, serta kelibat petugas Suruhanjaya Pilihan Raya (SPR), polis, dan Kementerian Kesihatan terus komited bertugas memastikan keadaan terkawal.Jauh di pedalaman kira-kira 80 kilometer dari ibu negeri, calon Perikatan Nasional (PN) dari Star bagi kerusi Dewan Undangan Negeri (DUN) Tambunan, Jeffrey Kitingan, menunaikan tanggungjawabnya di Sekolah Kebangsaan (SK) Pekan Tambunan pada jam 9.50 pagi.Beliau yang lengkap berpakaian tradisional suku kaum Kadazan Dusun termasuk memakai tengkolok yang dikenali Siga itu, sempat beramah mesra dengan pengundi dan petugas SPR yang berada di kawasan tersebut.Kira-kira 90 minit kemudian, calon kerusi DUN Lamag, Bung Moktar Radin, yang juga pengerusi Barisan Nasional (BN) Sabah, selesai mengundi di SMK Bukit Garam, Kinabatangan sambil menitipkan pesanan kepada pengundi supaya menjaga prosedur operasi standard (SOP) Covid-19 demi keselamatan bersama.Turut mencuri tumpuan adalah kehadiran bekas ketua menteri Sabah Musa Aman yang selesai mengundi di SK Sungai Manila, Sandakan bagi kerusi DUN Sungai Manila pada jam 11.04 pagi tadi.Kehadiran penyandang kerusi DUN Sungai Sibuga itu diiringi sepasukan pengiring keselamatan dan selepas selesai mengundi, Musa sempat beramah mesra dengan pengundi yang teruja menemuinya di pusat mengundi tersebut.Hari yang sibuk buat Pengerusi SPR Abdul Ghani Salleh apabila meninjau perjalanan proses pengundian di beberapa pusat pengundian antaranya SJK (C) Chung Hwa, dan SMK Sanzac Kota Kinabalu sejak pagi tadi.Bekas ahli Parlimen Kota Belud yang juga ketua Umno Bahagian Tuaran Abdul Rahman Dahlan turut menunaikan tanggungjawabnya sambil menunjukkan jari dicalit dakwat hitam selepas selesai mengundi di Sekolah Kebangsaan Serusup, Tuaran pada jam 11.35 pagi.Sebanyak 2,540 saluran di 741 pusat mengundi dibuka di semua 73 kerusi DUN sejak 7.30 pagi ini bagi membolehkan rakyat Sabah memilih kerajaan baru pada Pilihan Raya Negeri (PRN) ke-16.


13.7% kanak-kanak lengkap divaksinasi, 40.1% terima dos pertama

Sebanyak 487,728 kanak-kanak berumur antara lima hingga 11 tahun atau 13.7% daripada populasi itu telah melengkapkan vaksinasi mereka di bawah Program Imunisasi Covid-19 Kebangsaan Kanak-Kanak (PICKids) setakat semalam.Berdasarkan laman web CovidNow, sebanyak 1,425,865 kanak-kanak dalam kumpulan sama atau 40.1%, telah menerima sekurang-kurangnya satu dos vaksin.Bagi remaja berumur antara 12 hingga 17 tahun, sejumlah 2,877,332 individu atau 92.5% telah lengkap divaksin, manakala 2,978,531 atau 95.8% telah menerima sekurang-kurangnya satu dos vaksin.Untuk populasi dewasa pula, seramai 15,985,545 individu atau 67.9% telah menerima dos penggalak, 22,961,980 atau 97.6% telah melengkapkan dos kedua, manakala 23,238,874 atau 98.8% telah menerima sekurang-kurangnya satu dos vaksin.Semalam, sebanyak 47,612 dos vaksin diberikan melibatkan 35,398 dos kedua, 4,635 dos penggalak dan 7,579 dos pertama, menjadikan jumlah kumulatif dos vaksin yang diberikan di bawah Program Imunisasi Covid-19 Kebangsaan (PICK) sebanyak 69,742,922.Sementara itu, menurut portal GitHub KKM, 12 kematian akibat Covid-19 dilaporkan semalam, dengan Perak merekodkan jumlah tertinggi iaitu lima kes diikuti Johor dengan tiga kes.Kedah, Melaka, Pahang dan Putrajaya masing-masing mencatatkan satu kes.


Pergerakan rentas daerah, negeri dibenarkan, kata menteri

Kerajaan mengambil keputusan untuk membenarkan pergerakan rentas negeri dan daerah di seluruh negara tanpa kebenaran polis kecuali di kawasan Perintah Kawalan Pergerakan Diperketatkan (PKPD).Menteri Kanan (Kluster Keselamatan) Ismail Sabri Yaakob berkata kelonggaran itu akan berkuat kuasa Isnin ini.Kerajaan juga katanya bersetuju semua kenderaan dibenarkan membawa penumpang mengikut jumlah kapasiti tempat duduk kenderaan masing-masing, mulai Isnin ini.“Polis juga tidak lagi akan melakukan sekatan jalan raya mulai 7 Disember, tetapi memfokuskan kepada pematuhan SOP (prosedur operasi standard),” katanya pada sidang media perkembangan PKPP hari ini.Katanya justeru kerajaan amat berharap agar rakyat menjaga keselamatan diri masing-masing dan mengambil langkah-langkah pencegahan yang ditetapkan.


Malaysia tidak ‘lembab’ jalankan program imunisasi, kata Khairy

Malaysia tidak ‘lembab’ dalam menjalankan Program Imunisasi Covid-19 Kebangsaan (PICK), kata Menteri Penyelaras PICK Khairy Jamaluddin yang berkongsi jumlah keseluruhan pemberian dos pertama dan kedua vaksin Covid-19 di negara ini kini berjumlah 1,144,841 dos daripada 1,559,540 jumlah dos yang telah dihantar.Dalam sidang media bersama Menteri Kesihatan Dr Adham Baba mengenai perkembangan program itu hari ini, Khairy berkata seramai 701,812 individu telah menerima dos pertama vaksin Covid-19 setakat ini, dan 443,029 individu pula telah melengkapkan dua dos suntikan vaksin mereka.Mengenai persoalan ramai pihak mengenai kadar vaksinasi Malaysia yang dikatakan lambat walaupun negara menerima bekalan vaksin Covid-19 secukupnya, beliau berkata kerajaan memahami kegusaran rakyat yang masih menunggu untuk divaksinasi namun mereka perlu menunggu giliran dalam fasa yang ditetapkan.“Sudah dimaklumkan setiap daripada mereka perlu menunggu giliran dalam fasa yang ditetapkan, seperti fasa pertama untuk barisan petugas hadapan, fasa kedua untuk golongan warga emas dan sebagainya. Kita mesti patuh kepada fasa yang telah ditetapkan mengikut kategori masing-masing,” katanya.Menurut Khairy, program vaksinasi Malaysia yang dijalankan mengikut jadual atau fasa adalah seperti kaedah yang digunakan di luar negara seperti United Kingdom (UK) yang menggunakan jadual umur di negara itu.Namun di UK hanya akan membuka pendaftaran vaksinasi ketika seseorang itu layak menerima vaksin mengikut umur yang ditetapkan, manakala di Malaysia membuka peluang pendaftaran untuk vaksinasi kepada semua rakyat Malaysia sejak awal tidak kira umur atau pecahan kategori, katanya.Setakat ini, katanya seramai 8,992,832 individu telah mendaftar di aplikasi MySejahtera, dengan jumlah warga emas yang berumur 60 tahun ke atas yang berdaftar ialah 1,438,974 orang, orang kurang upaya (136,798 orang) dan individu berpenyakit kronik seramai 2,029,297 orang.Menurut Khairy, negeri paling tinggi dengan pendaftaran menerima vaksin ialah Wilayah Persekutuan (WP) Putrajaya dengan pencapaian ratio sebanyak 98%, diikuti Selangor dan WP Kuala Lumpur masing-masing 50%, Pulau Pinang (45%) dan Negeri Sembilan 44%.Mengenai bekalan vaksin pula, beliau berkata Malaysia akan menerima bekalan tambahan vaksin Pfizer-BioNTech sebanyak 128,700 dos pada 21 April ini, diikuti 36,270 dos pada 22 April dan 12,870 dos pada 23 April.


Banyak faktor lain di sebalik kenaikan harga, pakar ekonomi beritahu Rafizi

Seorang pakar ekonomi menggesa supaya “penghujahan ekonomi" yang kukuh dibuat ketika warga Malaysia masih bergelut dengan kenaikan harga barang, mengatakan inflasi berpunca bukan hanya akibat daripada perbelanjaan pengguna susulan kenyataan kerajaan baru-baru ini berhubung kadar inflasi yang tidak berubah.
Terdahulu, Menteri Ekonomi Rafizi Ramli berkata permintaan akan menurun apabila wujud kenaikan harga.
“Permintaan tidak turun walaupun harga meningkat, khususnya dalam kategori makanan dan minuman bukan alkohol, yang juga merupakan pemacu utama Indeks Harga Pengguna (CPI),” kata Rafizi pada sidang media minggu lepas.
Ahli Parlimen Pandan itu juga berkata bahawa "sewajarnya kalau harga ayam itu dah mahal sangat, kita patut kurangkan makan," walaupun beliau kemudiannya berkata di Twitter bahawa beliau merujuk kepada "keperluan untuk sama-sama menangani ‘demand & supply’ side supaya permintaan pengguna yang lebih anjal menjadi satu kuasa untuk mempengaruhi juga kadar harga barang naik."
CPI ialah indeks yang menjadi indikator perubahan dalam kos pembelian barangan dan perkhidmatan tertentu.
Kenyataan Rafizi itu dibuat ketika Jabatan Perangkaan Malaysia mendedahkan kadar inflasi bulan lepas kekal pada 4%.
Bagaimanapun, Carmelo Ferlito dari Pusat Pendidikan Pasaran (CME) berkata tekanan inflasi dalam pasaran dan kenaikan harga barang didorong oleh pengembangan dasar fiskal yang diambil oleh kerajaan sejak beberapa tahun kebelakangan ini.
Bercakap kepada MalaysiaNow, beliau berkata inflasi yang berlaku ketika ini adalah disebabkan jumlah wang yang berlebihan dalam pasaran berikutan pelaksanaan pakej bantuan berjumlah RM305 bilion pada 2020 dan RM225 bilion tahun lepas.
Sementara itu, katanya, penggunaan swasta meningkat sebanyak 1.9%, manakala penggunaan kerajaan meningkat sebanyak 6.6% pada 2021.
"Walaupun kami memahami matlamat untuk menyedarkan pengguna dengan kenyataan sebegini, kami juga percaya bahawa kementerian boleh menghantar mesej yang jelas tanpa menjejaskan ketepatan dalam mengemukakan alasan ekonomi," katanya.
Beliau juga berkata kesan pengembangan monetari tidak dapat dilihat sepenuhnya dalam indeks CPI disebabkan oleh tekanan deflasi.
“Sebaliknya, di peringkat harga pengeluar, kenaikan menjadi lebih tinggi bukan sahaja disebabkan kejutan dari segi penawaran, malahan turut berpunca daripada harga pengeluaran yang menjangkakan apa yang berlaku pada tahap penggunaannya,” katanya.
Warga Malaysia masih bergelut untuk berdepan kenaikan harga yang sebahagiannya dikaitkan dengan gangguan dalam rantaian bekalan akibat pandemik Covid-19 dan operasi ketenteraan Rusia di Ukraine.
Pada April, harga ayam mencecah RM10 sekilo.
Carmelo berkata Rafizi dilihat seakan tidak mempertimbangkan konsep keanjalan dalam kenyataannya.
"Apabila harga barang meningkat, individu dan perniagaan akan kurang membuat belian. Tetapi kurangnya bagaimana? Banyak atau sedikit?
"Menteri sebut isu makanan, namun mengabaikan bahawa keanjalan permintaan cenderung lebih rendah - tindak balas minimum kuantiti permintaan ketika berdepan perubahan harga - untuk barangan yang menjadi keperluan di mana pengganti barangan itu tidak banyak, khususnya dalam jangka pendek.
"Membetulkan tabiat kepenggunaan memerlukan masa," katanya.


‘Long Tiger’ dicekup di Kedah selepas lolos dari lokap

Seorang lelaki etnik Rohingya dikenali sebagai “Long Tiger” yang dilaporkan melarikan diri dari lokap Mahkamah Majistret Tangkak, Johor baru-baru ini telah ditahan semula semalam.Ketua Polis Negara Acryl Sani Abdullah Sani ketika dihubungi Bernama mengesahkan penahanan lelaki berkenaan.“Saya sahkan dia ditahan kira-kira 3 petang tadi di Kedah,” katanya ringkas kepada Bernama hari ini.Sementara itu, Pengarah Jabatan Siasatan Jenayah Bukit Aman Abd Jalil Hassan berkata kenyataan media mengenai butiran perincian penahanan suspek akan dikeluarkan oleh Ketua Polis Johor Ayob Khan Mydin Pitchay.Suspek, Abdul Hamim Ab Hamid, 32, melarikan diri dari lokap mahkamah itu pada 15 Disember lepas dipercayai meloloskan diri melalui pintu utama mahkamah pada 11.55 pagi sebelum perbicaraan kes di bawah Seksyen 388 Kanun Keseksaan bermula.


Peguam jelaskan langkah isytihar pengampunan Anwar tidak sah

Seorang peguam terkemuka memberi amaran Anwar Ibrahim bakal berdepan dengan pertempuran perundangan dan politik yang “menggerikan” selepas Mahkamah Tinggi baru-baru ini membenarkan kesahan pengampunan Diraja terhadap presiden PKR itu, dicabar.Haniff Khatri Abdulla yang mewakili seorang pemimpin parti politik baru yang mencabar pegampunan Diraja pada 2018 yang membebaskan Anwar dari penjara berkata, perbicaraan ini boleh menyaksikan kes yang belum pernah terjadi dan tidak pernah dilihat di Malaysia.“Setahu saya belum ada (pengampunan Diraja) yang ditarik balik,” kata Haniff kepada MalaysiaNow.Haniff adalah peguam jenayah yang terlibat dengan kes berprofil tinggi dan pernah mewakili bekas perdana menteri, Dr Mahathir Mohamad.Beliau menjelaskan tindakan anak guamnya, Naib Presiden Parti Bumiputera Perkasa Malaysia, Mohd Khairul Azam Abdul Aziz yang mencabar sama ada keputusan Lembaga Pengampunan memberikan pengampunan penuh terhadap sabitan liwat Anwar sah di sisi Perlembagaan.“Dalam rekod malaysia, sejarah Malaysia, tidak pernah ada pengampunan yang diberikan kepada sabitan,” katanya.“Kalau mahkamah bersetuju komposisi Lembaga Pengampunan atas apa alasan yang dibangkitkan itu tidak sah, keseluruhan pengampunan itu boleh dijadikan tidak sah,” kata Haniff.Katanya, sekiranya pengampunan hanya diberikan terhadap hukuman penjara Anwar sekalipun, masih terdapat persoalan perundangan tentang kesahan kemenangan presiden PKR itu di Port Dickson pada Oktober 2018 kerana kurang daripada tempoh 5 tahun selepas selesainya hukuman diampunkan.Haniff berkata, Anwar masih boleh mengelakkan daripada disingkirkan sebagai ahli Parlimen kerana sebarang cabaran terhadap keputusan Pilihan Raya Kecil itu harus dilakukan dalam tempoh tiga bulan selepas tarikh mengundi.“Apa-apa keputusan mahkamah sama ada dikatakan keseluruhan pengampunan itu sah atau tidak sah, ataupun sebahagiannya, pembatalan sabitan itu tidak sah, maka ianya akan menjadikan kelayakan Anwar Ibrahim sebagai seorang wakil rakyat mempunyai kecacatan kesahihan yang bidang kuasa kemudian terletak pada speaker Dewan Rakyat,” katanya.Beberapa hari sebelum pilihan raya kecil Port Dickson, peguam negara pada ketika itu Tommy Thomas berkata Anwar layak untuk bertanding kerana diberikan “pengampunan penuh” oleh Agong.“Oleh itu, menurut Perkara 48 (1) (e) Perlembagaan Persekutuan, Anwar tidak dibatalkan daripada menjadi calon bagi pilihan raya kecil yang akan datang untuk kawasan pilihan raya Port Dickson,” menurut surat Thomas kepada peguam Siti Kassim pada September 2018.Sementara Haniff berkata, beliau tidak fikir Anwar akan kembali ke penjara sekiranya pengampunannya dibatalkan.“Jadi, persoalan ini akan dijawab bergantung kepada ‘approach’ ataupun bahagian mana cabaran tersebut diputuskan mahkamah,” katanya.Saman Khairul ditetapkan untuk didengar mahkamah pada Mac tahun depan.Sementara itu pembelaan Anwar sudah memfailkan rayuan kepada mahkamah untuk membatalkan saman itu.*Nur Hasliza Mohd Salleh turut menyumbang dalam laporan ini.


Kes harian turun ke paras 12,300 jangkitan, 30 lagi terkorban

12,380 kes baru Covid-19 direkodkan hari ini menjadikan jumlah keseluruhan sebanyak 4,246,467 kes.Sebanyak 20,635 pesakit turut dilaporkan sembuh, menjadikan jumlah keseluruhan kes sembuh sebanyak 4,018,421.Ketika ini 192,947 kes aktif direkodkan, dengan 188,534 atau 97.7% daripadanya sedang menjalani kuarantin kendiri.Dalam pada itu, 478 (0.2%) kes kini berada di pusat kuarantin sementara 3,682 (1.9%) dimasukkan ke hospital.Kes yang memerlukan rawatan di unit rawatan rapi (ICU) adalah sebanyak 253 kes dan 157 daripadanya memerlukan bantuan alat pernafasan.Kadar penggunaan kemudahan ICU di seluruh negara kini sebanyak 55.3% dengan kes Covid-19 merangkumi 28.7%.30 korban akibat wabak itu turut dilaporkan, termasuk 11 kes kematian sebelum tiba ke hospital.Ketika ini, kes keseluruhan kematian adalah sebanyak 35,099 orang.


Perjalanan penumpang pengangkutan udara sempena cuti di AS lebihi paras pra-Covid

Perjalanan penumpang pengangkutan udara di Amerika Syarikat (AS) melebihi paras pra-Covid-19 sepanjang cuti hujung minggu sempena Memorial Day, yang biasanya menandakan permulaan kepada perjalanan musim panas paling sibuk, demikian menurut angka yang dikeluarkan Pentadbiran Keselamatan Pengangkutan (TSA) AS pada Selasa.
TSA berkata hampir 9.8 juta penumpang telah disaring atau lulus melalui pemeriksaan keselamatan sepanjang empat hari hujung minggu, kira-kira 300,000 lebih berbanding tempoh cuti yang sama pada 2019, kata agensi itu.
Menurut agensi itu, pihaknya menyaring 2.74 juta penumpang pada Jumaat sahaja, jumlah tertinggi dalam sehari sejak November 2019.
Trafik pada Jumaat mengatasi paras tertinggi baru-baru ini yang telah ditetapkan pada Khamis dan keseluruhan hujung minggu mengatasi paras trafik sebelum Covid.
Pentadbiran Penerbangan Persekutuan (FAA) berkata Khamis adalah trafik harian tertinggi negara itu selepas Covid, dengan 54,684 penerbangan direkodkan.
FAA, syarikat penerbangan dan tapak web penjejakan penerbangan melaporkan perjalanan lancar sepanjang tempoh Memorial Day dan peningkatan prestasi ketara sepanjang 2022, termasuk kadar pembatalan adalah lebih rendah berbanding tahun sebelum ini.
American Airlines berkata pada Ahad ia membatalkan hanya 13 penerbangan serantau, atau 0.2% daripada jumlah berlepas yang dijadualkan, selepas empat hari berturut-turut AS tidak membatalkan sebarang penerbangan.


Singapura bakal gantung seorang lagi warga Malaysia didiagnos IQ rendah

Seorang rakyat Malaysia yang didiagnosis mempunyai IQ rendah akan menjadi antara dua orang yang akan menjalani hukuman mati pada 16 Februari depan atas sabitan kesalahan dadah di Singapura lebih sedekad lalu, satu lagi tindakan yang akan menarik perhatian kepada republik itu selepas percubaan untuk menjalankan hukuman mati terhadap seorang banduan kurang keupayaan mental sebelum ini mencetuskan kemarahan global.Keluarga Pausi Jefridin dari Sabah dan warga Singapura Roslan Bakar menyatakan rasa terkejut ketika diberikan notis pada 9 Februari mengenai tarikh hukuman mati.“Ini dilakukan walaupun keluarga Pausi yang berasal dari Sabah terpaksa tergesa-gesa dalam membuat urusan perjalanan,” kata aktivis gerakan anti-hukuman mati lantang Singapura Kirsten Han.Han berkata semua tiket di bawah Laluan Perjalanan Vaksinasi Lengkap (VTL) Singapura-Malaysia sudah habis dijual.“Ini adalah satu kekejaman dan tidak berperikemanusiaan,” tambahnya.Kedua-dua lelaki itu didakwa menyeludup 96.07g diamorfin dan 76.37g metamfetamin pada 2008 dan disabitkan kesalahan tersebut pada 2010.Mereka juga gagal dalam rayuan di mahkamah pada 2017 untuk mengubah hukuman mati kepada penjara seumur hidup walaupun peguam memetik laporan berkenaan keupayaan intelek mereka yang boleh menyebabkan pelaksanaan hukuman mati tersebut bercanggah dengan undang-undang Singapura dan perjanjian antarabangsa.Hakim juga menolak dapatan pakar berkenaan tahap IQ Pausi yang mengatakan beliau mengalami “kerencatan perkembangan minda akibat tahap pendidikannya yang sangat rendah dan terhad”.Ahli psikologi klinikal Singapura Dr Danny Ng yang membuat penilaian terhadap Pausi turut berkata IQ dimilikinya berada di tahap 67, di bawah nilai ambang 70 yang membolehkan seseorang individu diisytiharkan sebagai OKU mental.Sementara itu, peguam Roslan berkata, pakar mendapati dia “hanya memiliki kemampuan terhad untuk membuat penilaian dan keputusan ekoran kecacatan kognitif”, menurut penghakiman mahkamah pada 2017 yang dilihat MalaysiaNow.Walaupun hakim mengakui kedua-dua lelaki itu mempunyai skor rendah bagi tahap IQ mereka, beliau bagaimanapun tetap meneruskan sabitan hukuman mati terhadap mereka.“IQ yang rendah sahaja bukan bukti minda tidak normal,” kata hakim Choo Han Teck.“Bagi Seksyen 33B(3), mahkamah tidak boleh mengabaikan berkenaan fungsi minda orang yang kena dakwa. Dalam kes ini, walaupun mereka mempunyai skor yang rendah, kedua-dua pemohon menunjukkan kebolehan dan kefahaman ketika mereka melakukan perbuatan menyeludup dadah,” katanya.Di bawah Seksyen 33B(3) Akta Penyalahgunaan Dadah Singapura, hukuman mati tidak boleh dijalankan ke atas individu yang menghidap masalah perkembangan akal yang menjejaskan tanggungjawab mental terhadap perbuatan yang mereka dilakukan.Kes Pausi dan Roslan adalah sama seperti kes Nagaenthran K Dharmalingam, seorang warga Malaysia yang turut didiagnosis mempunyai tahap IQ sebanyak 69, yang dijadualkan menjalani hukuman mati pada November tahun lalu.Bagaimanapun beliau diberikan penangguhan hukuman selepas didapati positif Covid-19 sebelum mahkamah mendengar rayuan akhir bagi menyelamatkan nyawanya.Pendengaran kes beliau dipercayai akan ditetapkan bulan ini.Kes Nagaenthran menimbulkan kemarahan orang ramai, sehingga menyebabkan Yang di-Pertuan Agong Sultan Abdullah Sultan Ahmad Shah dan Perdana Menteri Ismail Sabri Yaakob turut mengutus surat kepada kerajaan Singapura bagi merayu supaya dia diberikan pengampunan.Selain itu, taikun syarikat penerbangan Britain Richard Branson juga turut menulis surat terbuka kepada presiden Singapura bagi merayu supaya Nagaenthran tidak dijatuhkan hukuman mati.Kerajaan Singapura sering mengatakan undang-undang keras berhubung kesalahan dadah adalah bagi mencegah jenayah itu berlaku.Bagaimanapun, pengkritik berkata ramai dalam kalangan mereka yang disabitkan kesalahan di negara itu terdiri daripada keldai dadah yang berasal daripada keluarga miskin, sementara dalang utama yang mengupah mereka sering terlepas tanpa dihukum, satu pandangan yang turut dikongsi Branson dalam suratnya kepada Presiden Singapura Halimah Yacob.


Penduduk bimbang penularan Covid-19 selepas banjir di Sarawak kian parah

Walaupun Sarawak tidak berdepan dengan perintah berkurung Covid-19 yang ketat seperti sedang dilaksanakan di sebahagian besar negara selepas Perintah Kawalan Pergerakan (PKP) diperkenalkan semula minggu ini, ribuan rakyat di bandar-bandar utama negeri itu mengalami banjir terburuk.Walaupun negeri itu dilaksanakan PKP yang lebih longgar atau PKPP, risiko Covid-19 menyukarkan mangsa banjir dipindahkan ke pusat pemindahan sementara.Julia Sulong tinggal bersama suaminya Zainal Abdullah yang lumpuh dari pinggang ke bawah, merupakan antara ratusan mangsa yang ditempatkan di dewan serbaguna di Kampung Sinar Budi, tempat paling terjejas teruk di Kuching, 5km dari pusat bandar.Hujan lebat pada Rabu menyebabkan rumah mereka ditenggelami air menjelang tengah malam.Julia mengimbas kembali bagaimana dia panik apabila bantuan tidak sampai daripada pasukan penyelamat untuk menyelamatkan suaminya yang lumpuh.Tetapi terdapat sekurang-kurangnya tiga orang mangsa banjir yang dikuarantinkan kerana mempunyai simptom Covid-19 dan terpaksa diletakkan di bilik yang berasingan.Penduduk kampung yang ditemui MalaysiaNow berkata, satu lagi contoh ialah mangsa terpaksa dipindahkan menggunakan pintu peti ais lama sementara satu lagi kes, tong sampah digunakan untuk mengeluarkan kanak-kanak dari rumah mereka.Hanina berkata sebahagian mangsa terpaksa menunggu sehingga 4.30 pagi untuk pasukan penyelamat sampai.Katanya, menyukarkan lagi keadaan ialah kapasiti pusat pemindahan sementara tidak mencukupi untuk menampung mangsa.Zainal Abdullah63 keluarga ditempatkan di dewan serbaguna Kampung Sungai Budi, dengan 40 khemah dinaikkan untuk menampung 268 mangsa banjir.Tetapi terdapat sekurang-kurangnya tiga orang mangsa banjir yang dikuarantinkan kerana mempunyai simptom Covid-19 dan terpaksa diletakkan di bilik yang berasingan.“Pegawai daripada jabatan kesihatan datang semalam dan mengingatkan kami untuk mengamalkan penjarakan fizikal.“Bagaimana kami mahu lakukan itu jika dikumpulkan bersama di pentas (dalam dewan)?” soalnya.Hanina berkata usaha menyelamatkan memerlukan kerjasama daripada beberapa agensi dan menambah dia memahami cabaran dihadapi pihak berkuasa.Jawatankuasa Bencana Negeri berkata sehingga pukul 8 pagi ini seramai 4,247 mangsa banjir ditempatkan di 51 pusat pemindahan sementara berbanding 3,518 pada pukul 8 malam tadi.


Kemasukan hospital meningkat dalam kalangan kanak-kanak 11 tahun ke bawah, kata Khairy

Jumlah kemasukan hospital akibat Covid-19 dalam kalangan kanak-kanak berusia 11 tahun ke bawah meningkat, dengan rekod kes baru mencatatkan peningkatan hampir 160% sejak minggu kelima hingga keenam tahun ini, kata Menteri Kesihatan Khairy Jamaluddin.Bercakap pada sidang media hari ini, beliau berkata sebanyak 6,524 kes direkodkan dalam kalangan kanak-kanak daripada bayi baru lahir hingga 11 tahun.Daripada jumlah itu, katanya, 2,282 kes dikesan dalam kalangan kanak-kanak berumur empat tahun ke bawah, manakala 4,242 kes dilaporkan dalam kalangan kanak-kanak berumur lima hingga 11 tahun.“Sepanjang minggu kelima hingga minggu keenam, terdapat 16,959 kes,” tambahnya. “10,796 kes dalam kalangan kanak-kanak berumur lima hingga 11 tahun, dan 6,163 kes dalam kalangan bayi baru lahir hingga empat tahun.”Khairy turut menyuarakan kebimbangan mengenai kadar pendaftaran vaksinasi Covid-19 dalam kalangan kanak-kanak yang menurutnya masih rendah.“Bagi kanak-kanak berumur lima hingga 11 tahun, sudah ada vaksin yang diluluskan dan pemberian vaksinasi kanak-kanak ini sedang dilaksanakan di Malaysia,” katanya.“Setakat ini, kami melihat sambutan yang agak baik namun pendaftaran tidak mencecah satu juta.”Beliau menggesa ibu bapa supaya menggalakkan anak-anak supaya mematuhi SOP, baik bagi mereka yang telah divaksinasi atau tidak selain memupuk gaya hidup sihat dengan kekal aktif dan makan makanan berkhasiat.“Dengan peningkatan kes yang ketara dalam kalangan kanak-kanak, kami berharap ibu bapa tampil untuk beri kebenaran untuk anak mereka divaksin,” katanya.


PN makin bersatu lepas belajawan, PH kucar-kacir, kata penganalisis

Pakatan Harapan (PH) berada dalam keadaan berpecah belah berhubung hala tuju gabungan itu ketika Perikatan Nasional (PN) semakin bersatu selepas Belanjawan 2021 berjaya diluluskan, kata beberapa penganalisis politik.Mereka berkata, parti-parti dalam PH kini bergolak berhubung kepimpinan pengerusi gabungan itu, Anwar Ibrahim dan pada masa sama, PN pimpinan Muhyiddin Yassin kelihatan lebih kukuh selepas penubuhan majlis presiden baru-baru ini.“Buat masa ini, PH masih buntu dan gagal mematikan spekulasi perbezaan pandangan antara tiga parti. Blok PN kelihatan makin merapatkan jurang perbezaan tetapi PH makin hari makin melebar perbezaan antara mereka,” kata Pengarah Eksekutif Ilham Centre Hisommudin Bakar kepada MalaysiaNow.Kritikan terhadap ahli Parlimen Port Dickson daripada dalam PH meningkat selepas PN berjaya meluluskan Belanjawan 2021 minggu lalu kerana Anwar sebelum ini mengatakan mempunyai sokongan “kukuh dan meyakinkan” untuk menumbangkan kerajaan pimpinan Muhyiddin Yassin.Beberapa hari selepas Belanjawan 2021 diluluskan, PN menubuhkan majlis presiden yang dianggotai presiden parti-parti yang menyokong gabungan itu seperti Bersatu, Umno, PAS, MCA, SUPP, PBS, PBB, PRS, PBRS, SAPP, PDP, MIC dan Star.Dalam satu kenyataan bersama minggu lalu, Presiden Amanah Mohamad Sabu dan Setiausaha Agung DAP Lim Guan Eng mengatakan PH tidak perlu lagi membuang masa mengharapkan sokongan ahli-ahli Parlimen Umno untuk menumbangkan kerajaan PN.Sebaliknya mereka mahu PH bekerjasama dengan parti-parti pembangkang lain seperti Pejuang yang dipimpin Dr Mahathir Mohamad dan Warisan pimpinan Mohd Shafie Apdal, sesuatu yang sudah pasti akan ditentang PKR kerana kedua-dua parti ini tidak menyokong Anwar untuk menjadi perdana menteri.Shamsul Amri Baharuddin dari Universiti Kebangsaan Malaysia (UKM) berkata, PKR tidak mempunyai agenda khusus yang ingin dipacu secara bersama melalui PH kecuali mengangkat Anwar sebagai perdana menteri.“Sekiranya ada agenda lain yang boleh mengganggu gugat seperti Mohd Shafie Apdal boleh jadi calon perdana menteri, ini semua akan mengganggu Anwar.“Jadi, mereka tidak akan bersetuju. Mereka mesti mendapat satu persetujuan iaitu mengangkat Anwar, satu sahaja calon perdana menteri,” katanya kepada MalaysiaNow.Sebelum ini Lim yang juga bekas menteri kewangan pernah mencadangkan agar Shafie menjadi calon perdana menteri alternatif kepada PH, menyebabkan kemarahan Naib Presiden PKR Nurul Izzah yang juga merupakan anak kepada Anwar.Parti dalam PH berpecah disebabkan AnwarKamarul Zaman Yusoff dari Universiti Utara Malaysia (UUM) berkata, walaupun dikritik pemimpin utama Amanah dan DAP, Anwar masih mempunyai penyokong kuat dalam kedua-dua parti itu.“Masih ada juga pengikut setia Anwar dalam kalangan pimpinan DAP dan Amanah seperti Ronnie Liu dan Mujahid Yusof Rawa.“Keadaan ini mungkin akan menyaksikan berlakunya pertembungan dalaman dalam parti DAP dan Amanah itu sendiri,” katanya kepada MalaysiaNow.Hisommudin berkata, pergolakan turut berlaku dalam PKR selepas sayap pemudanya mengkritik pendekatan politik Anwar.“Insiden beberapa pimpinan sayap Pemuda PKR mengkritik kepimpinan Anwar selaku presiden membuktikan wujud ketidakpuasan hati terhadap gaya kepimpinan dalam PKR dan juga PH.“Suara ini merupakan hanya bucu dari bongkahan ais, malahan wujud suara kritis tetapi hanya diluahkan di media sosial atau platform tidak rasmi parti,” katanya.Katanya, pergolakan menjadi semakin parah selepas Naib Presiden PKR Rafizi Ramli yang agak popular dalam parti itu menyerang Anwar secara terbuka.“Rafizi Ramli tampil dengan satu perspektif lain. Anwar dibantu oleh strategis opurtunis yang gagal memberi nasihat yang baik kepadanya.“Pendek kata, walaupun wujud kepercayaan Setiausaha Agung PKR Saifuddin Nasution Ismail yang mengatakan politik angka Anwar masih berbisa, hakikatnya semua hilang keterujaan berhubung strategi Anwar berkaitan dengan angka berkenaan,” kata Hisommudin.* Nur Hasliza Mohd Salleh menyumbang kepada laporan ini.


3 anggota polis direman seminggu kerana rasuah berkaitan dadah

Seorang pegawai polis berpangkat inspektor dan dua anggota berpangkat koperal direman selama seminggu bagi membantu siasatan kerana dipercayai menerima rasuah sebanyak RM7,800 daripada seorang lelaki disyaki pengedar dadah, Julai lalu.Kesemua anggota berusia 33 tahun itu ditahan di pejabat Suruhanjaya Pencegahan Rasuah Malaysia (SPRM) Kedah pada jam 1 pagi tadi.Pengarah SPRM Kedah Shaharom Nizam Abd Manap berkata anggota polis berkenaan dipercayai meminta suapan sebanyak RM8,000 sebagai dorongan untuk tidak mengambil tindakan tangkapan terhadap pengadu yang didakwa pengedar dadah.“Mereka (polis) menggeledah rumah pengadu pada 16 Julai lalu namun tiada dadah ditemukan dan salah seorang anggota polis meminta RM8,000 daripada pengadu. Anggota tersebut mengambil RM3,800 daripada pengadu manakala baki RM4,000 diambil semalam,” katanya, dalam kenyataan di Alor Setar, hari ini.Katanya, suspek juga didakwa turut meminta wang secara bulanan sebanyak RM6,000 daripada pengadu agar tidak dikenakan tindakan yang sama pada bulan seterusnya.Perintah reman bermula hari ini sehingga 14 Sept dikeluarkan oleh Penolong Pendaftar Mahkamah Majistret Alor Setar, Noor Liyana Abd Rahim.


Apakah nasib pemimpin ‘kluster mahkamah’ Umno pada PRU15?

Penganalisis menjangkakan Barisan Nasional (BN) akan menghadapi tentangan hebat dari Perikatan Nasional (PN) pada Pilihan Raya Umum ke-15 (PRU15) bulan depan jika gabungan diterajui Muhyiddin Yassin itu memilih menggunakan isu kluster mahkamah yang terdiri daripada pemimpin Umno yang berdepan pertuduhan jenayah di mahkamah.
Dengan keadaan bekas perdana menteri Najib Razak yang kini menjalani hukuman penjara 12 tahun di Penjara Kajang, dan Presiden Umno Ahmad Zahid Hamidi berdepan pelbagai pertuduhan rasuah, Ahmad Atory Hussain berkata kluster mahkamah itu akan menghadapi saingan kuat berdepan PN jika gabungan itu meningkatkan usaha kempennya, terutama dalam strategi menggunakan media sosial bagi mendedahkan skandal rasuah.
"Kalau kluster mahkamah tidak melipat ganda kempen mereka, mereka mungkin kecundang.
Jika PN meletakkan calon-calon yang berketerampilan dan boleh menyaingi lawan mereka, kluster mahkamah akan 'goyang' dengan cabaran itu," katanya kepada MalaysiaNow.
Menurut Atory, Zahid bagaimanapun boleh menang jika tiada calon lawan yang lebih hebat daripadanya, manakala Pekan yang mana Najib tidak boleh lagi dicalonkan, Barisan Nasional (BN) mungkin sukar untuk menang selesa.
"Undi tentera juga berbelah-bahagi. Akar umbi berpecah kepada Bersatu dan PAS.
“Jadi kali ini, saingan kerusi itu memang sengit," katanya.
Khabar angin menyatakan anak Najib, Nizar Najib dijangka dicalonkan.
Bagi Atory, pencalonan anak Najib bergantung kepada penilaian Umno Bahagian Pekan.
Katanya, mereka harus mengambil kira kekuatan parti itu di Pahang yang tidak lagi jitu seperti dahulu.
Terdapat pemimpin kluster mahkamah seperti Tengku Adnan Tengku Mansor yang didapati bersalah tuduhan rasuah dan dihukum penjara 12 bulan serta denda RM2 juta.
Beliau bagaimanapun berjaya dalam rayuannya pada Julai 2021.
Sementara penyandang kerusi Parlimen Baling yang juga bekas pengerusi Tabung Haji, Abdul Azeez Abdul Rahim turut dilepaskan tanpa bebas daripada tiga pertuduhan rasuah dan enam pertuduhan pengubahan wang haram berkaitan projek di Perak dan Kedah.
Sementara Setiausaha Agung Umno Ahmad Maslan pula dilepas dan dibebaskan oleh Mahkamah Tinggi pada September tahun lalu atas tuduhan tidak mengisytiharkan RM2 juta yang diterimanya kepada Lembaga Hasil Dalam Negeri (LHDN).
Sementara Pengerusi BN Sabah Bung Moktar Radin dan isteri, Zizie Ezette diarah membela diri September lalu atas pertuduhan rasuah berjumlah RM2.8 juta.
Persoalan kini timbul mengenai bagaimana nasib mereka pada PRU15 akan datang, ekoran reputasi yang sedikit-sebanyak tercalar akibat kes mahkamah itu.
Sebelum ini, MalaysiaNow melaporkan pengundi di Putrajaya yang rata-ratanya penjawat awam, mahukan muka baru mewakili suara mereka.
Putrajaya disandang oleh Tengku Adnan sejak PRU11 pada 2004.
Sementara itu, penganalisis politik daripada Universiti Sains Malaysia Azmil Tayeb berkata, keputusan mahkamah, sama ada pemimpin tersebut dibebaskan atau didapati bersalah, mungkin tidak membawa apa-apa perubahan signifikan kepada pola pengundian.
"Sebabnya kerana pemimpin-pemimpin Umno yang tertuduh ini mempunyai sokongan akar umbi yang kuat dan sejarah perkhidmatan yang lama di kawasan-kawasan tersebut.
"Reputasi mereka mungkin tercemar di peringkat nasional tapi di peringkat tempatan, mereka masih dilihat sebagai wakil rakyat yang banyak berjasa kepada masyarakat dan membawa pembangunan dan kemajuan," katanya.
Bagi Oh Ei Sun, felo kanan Singapore Institute of International Affairs, pola pengundian mungkin bergantung kepada demografi dalam kawasan-kawasan Parlimen yang diwakili oleh kluster tersebut.
"Pengundi yang sedar dengan isu-isu ini di kerusi yang lebih bandar dan kawasan luar bandar seperti Pontian akan lebih terkesan dengan pencalonan semula calon-calon tersebut.
“Manakala pengundi di kerusi yang menyaksikan banyak kawasan luar bandar seperti Baling dan Bagan Datuk mungkin akan lebih toleran walaupun dengan dakwaan yang serius, selagi mana pemberian bersifat materialistik oleh penyandang kerusi diteruskan," katanya.


Junta Myanmar import AS$1 bilion senjata sejak rampasan kuasa 2021, kata PBB

Junta tentera Myanmar yang merampas kuasa pada awal 2021 mengimport senjata api asing dan bahan pembuatan senjata bernilai sekurang-kurangnya AS$1 bilion (kira-kira RM4.51 bilion), menurut laporan terbaru Pertubuhan Bangsa-Bangsa Bersatu, kata agensi berita Jerman (dpa).
Laporan Majlis Hak Asasi Manusia PBB oleh Pelapor Khas Tom Andrew menamakan Rusia dan China sebagai pembekal terbesar senjata kepada junta.
Sejak rampasan kuasa dan penyingkiran pemimpin Aung San Suu Kyi, tentera memerintah Myanmar secara kuku besi. Penentangan kumpulan bersenjata di kebanyakan wilayah ditangani menerusi tangkapan besar-besaran dan serangan udara.
Laporan itu memetik eksport dari Rusia (AS$406 juta), diikuti oleh China (AS$267 juta), Singapura (AS$254 juta), India (AS$51 juta) dan Thailand (AS$28 juta).
Andrews menuduh negara-negara itu "sama ada bersubahat secara langsung atau penguatkuasaan sekatan yang longgar dan pengharaman senjata dan teknologi dwi-guna ke Myanmar," yang dahulunya dikenali sebagai Burma.
Laporan itu berdasarkan data syarikat dan perdagangan serta "maklumat yang sangat boleh dipercayai dan terperinci daripada sumber dirahsiakan," yang tidak dinamakan atas sebab keselamatan.
Majlis Keselamatan PBB belum lagi mengenakan sebarang sekatan antarabangsa untuk menghentikan eksport itu. Andrews menggesa agar sekatan senjata sepenuhnya dan sekatan ke atas syarikat minyak dan gas milik kerajaan Myanmar, yang menurut laporan itu digunakan untuk membiayai pembelian senjata.


Peguam Najib mohon lanjut masa untuk fail rayuan

Pembelaan Najib Razak dalam kes membabitkan penyelewengan dana syarikat SRC International Sdn Bhd mengemukakan permohonan kepada Mahkamah Rayuan untuk mendapatkan lanjutan masa bagi membolehkan mereka memfailkan petisyen rayuan.Peguam Nur Syahirah Hanapiah berkata beliau sudah memaklumkan mahkamah mengenai permohonan itu semasa pengurusan kes tersebut hari ini di hadapan Timbalan Pendaftar Mahkamah Rayuan Darmafikri Abu Adam dan N Kanageswari.“Mahkamah mengarahkan kami menulis surat untuk meminta pelanjutan masa itu,” katanya kepada Bernama ketika dihubungi.Menurut prosedur mahkamah, pembelaan mempunyai tempoh selama 10 hari untuk memfailkan petisyen rayuan selepas menerima rekod rayuan. Tarikh akhir memfailkan petisyen rayuan dalam kes itu ialah Isnin depan (28 Sept).Nur Syahirah berkata pembelaan menerima rekod rayuan pada 17 Sept lepas.Beliau berkata pembelaan memerlukan masa untuk menyiapkan petisyen rayuan memandangkan alasan penghakiman Mahkamah Tinggi adalah setebal 801 muka surat dan terdapat 112 jilid rekod rayuan.Timbalan Pendakwa Raya Mohd Ashrof Adrin Kamarul, yang mewakili pendakwaan semasa pengurusan kes itu, ketika dihubungi berkata beliau tidak membantah permohonan untuk pelanjutan masa bagi memfailkan petisyen rayuan dan menyerahkan kepada mahkamah untuk membuat keputusan.Nur Syahirah dan Mohd Ashrof berkata pengurusan kes itu pada mulanya ditetapkan pada 15 Okt namun mahkamah menulis kepada kedua-dua pihak yang terlibat dalam rayuan tersebut memaklumkan prosiding berkenaan dibawa ke hadapan iaitu hari ini.Najib mengemukakan rayuan berhubung sabitan dan hukuman yang dijatuhkan terhadapnya oleh Mahkamah Tinggi pada 28 Julai lepas.Bekas perdana menteri berusia 67 tahun itu didapati bersalah atas tujuh pertuduhan membabitkan pecah amanah jenayah, pengubahan wang haram dan menyalahgunakan kedudukan membabitkan wang sebanyak RM42 juta milik dana SRC International Sdn Bhd.Najib, yang juga Ahli Parlimen Pekan, dijatuhi hukuman penjara 12 tahun bagi kesalahan penyalahgunaan kuasa dan penjara 10 tahun bagi setiap kesalahan pecah amanah jenayah (tiga pertuduhan).Beliau turut dijatuhi hukuman penjara 10 tahun bagi setiap kesalahan melakukan pengubahan wang haram (tiga pertuduhan).Mahkamah Tinggi mengarahkan kesemua hukuman berjalan serentak dan ini bermakna Najib berdepan hukuman penjara 12 tahun dan denda RM210 juta.Beliau kini bebas selepas diikat jamin sebanyak RM2 juta dengan dua penjamin sementara menunggu rayuan di Mahkamah Rayuan.Pendakwaan turut memfailkan rayuan berhubung hukuman yang dijatuhkan Mahkamah Tinggi ke atas Najib.


Operasi sekolah secara bersemuka dilaksana ikut SOP, kata menteri

Pengoperasian sekolah menerusi pembelajaran dan pengajaran (PdP) secara bersemuka ketika ini dapat dilaksanakan dengan baik dan teratur, mengikut garis panduan dan prosedur operasi standard (SOP) yang ditetapkan.Menteri Kanan Pendidikan Radzi Jidin menerusi Facebook rasmi beliau hari ini berkata secara keseluruhan, hampir 300,000 murid telah hadir bagi PdP bersemuka pada minggu pertama pembukaan sekolah di negeri Fasa Dua, Tiga dan Empat Pelan Pemulihan Negara (PPN) mulai 3 Oktober lepas.Bagaimanapun, katanya bagi negeri Johor dan Kedah, sesi persekolahan secara bersemuka hanya bermula pada 10 Oktober, mengikut ketetapan bagi negeri yang terlibat dengan peralihan fasa PPN.“Terima kasih kepada semua pihak, khususnya ibu bapa yang sentiasa memberi sokongan dan kerjasama, serta guru yang telah bertungkus lumus membuat persiapan.“Semoga usaha untuk merapatkan kembali anak-anak dengan sistem persekolahan secara bersemuka ini dipermudah dan sesi dapat terus berlangsung dengan teratur dan selamat,” katanya.Kenyataan itu dibuat selepas Radzi menghadiri Mesyuarat Menteri Kuartet Covid-19 yang dipengerusikan oleh Menteri Pertahanan Hishammuddin Hussein bagi memaklumkan status pembukaan sekolah secara bersemuka mulai 3 Oktober.


SPRM tahan 2 pegawai agensi penguatkuasa di Kedutaan Malaysia di Bangladesh

Suruhanjaya Pencegahan Rasuah Malaysia (SPRM) menahan dua pegawai agensi penguatkuasa yang bertugas di Kedutaan Malaysia di Bangladesh kerana disyaki menerima wang rasuah bagi pengeluaran Visa Luar Negara dan kemasukan pelancong serta pekerja Bangladesh ke negara ini.
Menurut sumber kedua-dua pegawai lelaki dan wanita itu, ditahan pada 17 April lepas sebaik hadir memberi keterangan di Ibu Pejabat SPRM Putrajaya.
“SPRM ada mengesan beberapa transaksi kemasukan wang yang mencurigakan ke dalam akaun bank kedua-dua suspek dan mereka telah diarahkan pulang ke Malaysia untuk membantu siasatan kes tersebut.
“Mereka direman tiga hari bermula 18 April selepas Majistret Irza Zulaikha Rohanuddin mengeluarkan perintah reman itu di Mahkamah Majistret Putrajaya pada Selasa (18 April),” menurut sumber itu.
Selain itu, sumber tersebut memaklumkan lebih 20 akaun bank yang melibatkan individu dan syarikat berkaitan telah diambil tindakan pembekuan.
Sehingga hari ini, pembekuan akaun dan penyitaan harta alih/tak alih melibatkan penyitaan lapan bidang tanah dianggarkan bernilai kira-kira RM3.1 juta, menurut sumber itu.
Sementara itu, Ketua Pesuruhjaya SPRM Azam Baki ketika dihubungi mengesahkan penahanan itu dan memaklumkan siasatan dijalankan di bawah Seksyen 17(a) Akta SPRM 2009 dan Seksyen 4(1) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.
“Saya tidak menolak kemungkinan terdapat lagi beberapa tangkapan lain akan dibuat selepas ini. SPRM juga sedang mengesan seorang individu bernama Siti Liyana Sakijan untuk membantu siasatan kes berkenaan,” katanya.
Sehubungan itu, orang ramai yang mengenali atau mempunyai maklumat mengenai wanita tersebut diminta menghubungi pegawai penyiasat Jayaraj Rajan di talian 016-6371082.


Mufti Perlis bangkitkan ‘double standard’ dalam pelaksanaan SOP masjid

Seorang mufti menggesa kementerian kesihatan (KKM) menjelaskan mengenai pelaksanaan prosedur operasi standard (SOP) Covid-19 yang didakwa terdapat elemen “double standard” menjelang solat Jumaat esok, di mana ramai tidak berpeluang menunaikannya ekoran langkah penjarakan fizikal yang ditetapkan kerajaan.Pelaksanaan penjarakan fizikal menghilangkan unsur utama sembahyang jemaah dalam Islam, di mana jemaah diminta berdiri rapat dalam saf ketika bersembahyang.Namun, sejak dua tahun lalu, ulama Islam membenarkan syarat saf ini tidak diikuti ketika Pertubuhan Kesihatan Sedunia (WHO) menggesa penjarakan fizikal dilaksanakan di tempat awam.Perubahan itu antara lain menyaksikan perubahan besar suasana masjid yang ditinggalkan sepi tanpa pengunjung selain turut menyebabkan ibadah haji yang mengumpulkan penganutnya di Mekah turut dibatalkan.Bagaimanapun, selepas aktiviti harian mula aktif dijalankan sejak Ogos lalu susulan Pelan Pemulihan Negera (PPN) yang dijalankan kerajaan, orang ramai mulai memenuhi tempat-tempat awam, Mufti Perlis Mohd Asri Zainul Abidin mempersoalkan mengapa SOP masih dikuatkuasakan di masjid namun di tempat lain ia dilonggarkan.“Kaedahnya ialah jika di tempat lain boleh, maka di masjid pun boleh,” katanya kepada MalaysiaNow.“Tidak ada double-standard.”Mufti Perlis Mohd Asri Zainul Abidin.Kebimbangan beliau itu dilihat menyuarakan kritikan sebilangan umat Islam terhadap pihak berkuasa agama berhubung keengganan untuk melonggarkan sekatan kehadiran jemaah di masjid, selain menggesa supaya kebiasaannya suasana solat di masjid dikembalikan seiring dengan pembukaan semula aktiviti sosial yang lain.Masjid menyertai tempat-tempat awam lain yang diarahkan untuk ditutup pada Mac 2020 sewaktu pelaksanaan perintah kawalan pergerakan (PKP) ketika awal pandemik Covid-19 melanda.Sebelum PKP dan SOP rasmi kesihatan diperkenalkan, Masjid Sri Petaling di Selangor menjadi kluster terbesar Covid-19 selepas ia menganjurkan perhimpunan antarabangsa tahunan jemaah tabligh, di mana ia menarik pendakwah dari seluruh dunia.Masjid akhirnya dibuka semula untuk dikunjungi selepas kejayaan program vaksinasi kebangsaan tahun ini, namun beberapa SOP tetap kekal dilaksanakan.Ia termasuk pemakaian pelitup muka, solat dengan penjarakan fizikal, dan pengunjung perlu membawa sejadah sendiri.Menurut Asri, beliau tidak membantah pelaksanaan SOP kerana ia merupakan sesuatu yang baik demi mengekang penularan Covid-19, namun hal ini seolah-olah tidak diamalkan di stadium, pengangkutan awam dan program hiburan.Asri berkata alasan yang dinyatakan KKM kononnya masjid tidak mempunyai pengudaraan yang cukup hanyalah sekadar andaian dan ruangan di dalam pengangkutan awam seperti kapal terbang, bas dan kereta api adalah lebih sempit berbanding masjid.Mengulas lanjut, Asri menegaskan, fatwa yang dikeluarkan untuk menjarakkan saf di masjid hanya dibenarkan apabila KKM memberi alasan penyebaran wabak akan berlaku jika saf dirapatkan.“Kita hanya melonggarkan (syarat merapatkan saf) apabila ada alasan kukuh,” katanya.“Tetapi alasan itu tidak dipakai di tempat lain, mengapa alasan itu hanya terpakai di masjid?“Ini seolah-olah ada sangkaan buruk atau pandangan bahawa penyebaran wabak hanya berlaku di masjid.”Oleh itu, Asri menggesa KKM bersikap jujur dan menjelaskan mengapa SOP di masjid berbeza di tempat lain.“KKM perlu cakap secara terbuka dan jujur kerana ini adalah urusan awam,” katanya.


Kes harian Covid-19 menurun bawah 5,000

Malaysia merekodkan kes baru sebanyak 4,979 kes menjadikan kes keseluruhan Covid-19 meningkat sebanyak 2,471,642 kes.6,127 pesakit juga direkodkan sembuh, menjadikan jumlah keseluruhan pesakit sembuh sebanyak 2,374,761.Dalam pada itu, kes yang memerlukan rawatan di unit rawatan rapi (ICU) adalah sebanyak 562 kes di mana 501 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 326 kes di mana 220 adalah kes Covid-19.Dari 4,979 kes harian yang dilaporkan pada hari ini, 85 kes (1.7%) adalah daripada Kategori Tiga, Empat, dan Lima, dan 4,894 kes (98.3%) lagi adalah terdiri daripada Kategori Satu dan Dua.


Perkhidmatan tren Rapid KL hingga 11 malam mulai esok, kata Prasarana

Perkhidmatan rel kendalian Prasarana Malaysia Berhad (Prasarana) akan beroperasi mulai 6 pagi hingga 11 malam bermula esok berikutan lanjutan tempoh Perintah Kawalan Pergerakan (PKP) hingga 18 Februari ini.Prasarana dalam kenyataan hari ini memaklumkan sepanjang tempoh tersebut, kekerapan di luar waktu puncak perkhidmatan rel Rapid KL juga akan diubah kepada setiap 15 minit manakala kekerapan pada waktu puncak kekal seperti biasa.“Perubahan ini meliputi jajaran tren bagi LRT (Transit Aliran Ringan) Laluan Kelana Jaya, LRT Laluan Ampang/Sri Petaling, MRT (Transit Aliran Massa) Laluan Kajang dan Laluan Monorel KL.“Semua pengguna perkhidmatan rel Rapid KL dinasihatkan agar merancang perjalanan mereka,” menurut kenyataan itu.Prasarana turut menggalakkan para pengguna supaya sentiasa mematuhi prosedur operasi standard (SOP) yang telah ditetapkan khususnya memakai pelitup muka sepanjang masa, sentiasa mencuci tangan dengan cecair pembasmi kuman serta mengambil suhu badan dan mendaftar dengan aplikasi MySejahtera atau di buku log sebelum memasuki tren.“Langkah-langkah ini adalah penting bagi memutuskan rantaian penularan wabak Covid-19 di samping memudahkan Kementerian Kesihatan membuat pengesanan semula sekiranya terdapat kes positif Covid-19,” tambahnya.


Kerajaan pertimbang perjanjian dengan UNHCR berhubung pelarian, pemohon suaka di Malaysia

Kerajaan mempertimbangkan untuk mengadakan suatu perjanjian dengan Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) berhubung peranan dan tanggungjawab suruhanjaya itu terhadap pelarian dan permohonan suaka di Malaysia.
Timbalan Perdana Menteri Ahmad Zahid Hamidi dalam kenyataan selepas mempengerusikan Mesyuarat Jawatankuasa Peringkat Tinggi Pengurusan Pelarian dan Pemohon Suaka (JTPPPS) di Putrajaya semalam berkata perjanjian bersama UNHCR berhubung peranan dan tanggungjawab UNHCR di dalam negara itu adalah selaras dengan Resolusi 428 (V) Perhimpunan Agung PBB (1950).
"UNHCR perlu melaksanakan tanggungjawabnya terhadap pelarian dan pemohon suaka yang berada di dalam negara selaras mandat dan fungsi penubuhannya dan tidak meletakkan beban pengurusan pelarian semata-mata terhadap kerajaan atau komuniti rakyat tempatan," katanya.
Menegaskan Malaysia bukan negara ahli kepada Konvensyen Mengenai Status Pelarian 1951 dan Protokol Mengenai Status Pelarian 1967, namun Zahid berkata kerajaan menghormati mandat penubuhan, fungsi dan peranan UNHCR sepertimana yang diperuntukkan di bawah Resolusi 319 (IV) Perhimpunan Agung PBB (1949) dan Resolusi 428 (V) Perhimpunan Agung PBB (1950).
“Atas prinsip-prinsip nilai kemanusiaan, kerajaan telah membenarkan golongan ini untuk berada sementara di dalam negara sebelum ditempatkan semula ke negara ketiga atau pulang ke negara asal," katanya.
Zahid berkata kerajaan mengambil berat kegusaran rakyat berikutan kehadiran serta aktiviti yang dijalankan segelintir golongan pelarian dan pemohon suaka yang bertentangan dengan norma kehidupan, sensitiviti dan budaya setempat yang sekali gus menjejaskan keharmonian rakyat tempatan.
Beliau berkata kerajaan juga amat mengambil berat terhadap peningkatan yang amat ketara jumlah pelarian dan pemohon suaka yang memegang kad UNHCR iaitu 75,617 orang pada tahun 2009 kepada 185,760 orang pada Mac tahun ini.
Seramai 160,332 orang atau 86.3 peratus daripada keseluruhan pelarian dan pemohon suaka adalah pelarian dari Myanmar, iaitu 107,433 orang daripada pelarian Myanmar itu adalah etnik Rohingya.
Pelarian dari negara lain yang signifikan adalah Pakistan seramai 7,109 orang, Yemen (3,466 orang), Afghanistan (3,444 orang), Somalia (3,161 orang) dan Syria (3,161 orang).
Zahid berkata mesyuarat juga mengambil maklum terhadap tindakan UNHCR yang mendaftarkan 948 orang yang didakwa sebagai pelarian dari Indonesia dengan antara alasan yang diberikan adalah kerana berkahwin dengan pelarian lain di Malaysia walaupun diketahui bahawa negara tersebut tidak mengalami sebarang krisis kemanusiaan.
Zahid berkata kerajaan akan memberikan penekanan terhadap perancangan dan usaha  mengukuhkan peranan dalam pengurusan pelarian dan pemohon suaka melalui empat kluster penambahbaikan utama.
Antara kluster itu adalah mekanisme pengurusan pelarian dan pemohon suaka melalui penubuhan jawatankuasa dan pasukan petugas khas dan mengenai penentuan status pelarian iaitu meningkatkan keupayaan dan penglibatan agensi kerajaan dalam penentuan status pelarian.
Beliau berkata kerajaan juga tidak akan berkompromi dan akan mengambil tindakan tegas terhadap warganegara atau bukan warganegara yang didapati bersekongkol dengan ejen pemerdagangan manusia menyeludup masuk pelarian dan pemohon suaka ke Malaysia.


SPRM berjaya lucut hak RM540,000, 8 keping emas bekas KSU kementerian

Suruhanjaya Pencegahan Rasuah Malaysia (SPRM) berjaya dalam rayuan untuk melucut hak wang tunai berjumlah RM540,000 dan lapan keping emas milik bekas ketua setiausaha kementerian kemajuan luar bandar dan wilayah Mohd Arif Ab Rahman.Panel tiga hakim Mahkamah Rayuan yang terdiri daripada Hanipah Farikullah, Abu Bakar Jais dan Nordin Hasan semalam membenarkan rayuan SPRM untuk mengetepikan keputusan Mahkamah Tinggi.Hakim Nordin, yang menyampaikan keputusan sebulat suara berkata mahkamah mendapati wang RM540,000 dan lapan keping emas bernilai RM1.4 juta itu ada kaitan dengan kesalahan di bawah Akta SPRM.“Tambahan pula, tiada pihak ketiga yang muncul ataupun ke hadapan untuk membuat  sebarang tuntutan terhadap harta-harta tersebut,” katanya.Mahkamah Tinggi telah membenarkan rayuan Arif untuk mengetepikan keputusan Mahkamah Sesyen yang membenarkan permohonan SPRM untuk melucut hak wang tunai dan pelbagai barangan di bawah Seksyen 41 (1) Akta SPRM 2009.Barangan yang disita SPRM pada 2017 merangkumi wang tunai berjumlah RM544,627; wang tunai dalam mata wang asing, lapan keping emas dengan berat keseluruhan 8,000 gram; 11 utas jam tangan berjenama, seutas rantai leher,  gelang tangan mutiara, seunit telefon bimbit serta sebuah beg tangan berjenama.SPRM kemudiannya memfailkan rayuan di Mahkamah Rayuan manakala Arif juga merayu terhadap keputusan Mahkamah Tinggi mengenai  beban pembuktian bagi kes-kes perlucutan harta di bawah Seksyen 41(1) Akta SPRM 2009.Timbalan pendakwa raya Mohd Fairuz Johari, bagaimanapun memberitahu mahkamah bahawa SPRM hanya meneruskan rayuan untuk melucut hak RM540,000 dan lapan keping emas.Sementara itu, Nordin, dalam keputusan mahkmah, berkata barang-barang lain dipulangkan kepada Arif.Nordin juga menolak rayuan Arif berhubung keputusan Mahkamah Tinggi mengenai beban pembuktian bagi kes-kes perlucutan harta di bawah seksyen 41(1) Akta SPRM 2009.Timbalan pendakwa raya Mohd Fairuz dan Mohd Zain Ibrahim mewakili SPRM manakala peguam Guok Ngek Seong mewakili Mohd Arif.


PM yakin sasaran imuniti kelompok negara ikut jadual

Perdana Menteri Muhyiddin Yassin yakin sasaran negara untuk mencapai tahap imuniti kelompok seperti diunjurkan Pelan Pemulihan Negara, dapat disempurnakan susulan penambahan bekalan vaksin Covid-19 oleh pembekal utama negara.Beliau berkata ke arah inisiatif ini, kerajaan akan berusaha lebih bersungguh-sungguh bagi memastikan bekalan berkenaan tiba ke negara ini mengikut jadual.“Saya sedar di luar sana ramai yang bertanya, kenapa tak buat itu, kenapa tak buat banyak-banyak lagi, saudara Khairy (Khairy Jamaluddin) dah maklumkan berkali-kali memang kita boleh buat kalau banyak vaksin… kemudian kita terhad dan terbatas bukan kerana kita tak nak atau kerajaan sekat, tidak, kita kalau boleh nak habiskan semua dalam sebulan dua ni.“Tetapi kita tak boleh kawal yang itu (bekalan vaksin) kerana pembekalnya datang daripada luar negara, jadi terpaksalah kita tunggu giliran kita, tapi dah terjamin bekalan itu akan tiba dalam satu masa yang telah dijadualkan,” katanya kepada pemberita selepas melakukan lawatan ke pusat pemberian vaksin (PPV) Pusat Konvensyen Kuala Lumpur hari ini.Turut hadir Khairy yang juga Menteri Penyelaras Program Imunisasi Covid-19 Kebangsaan.Perdana menteri berkata, apa yang penting ialah proses pendaftaran vaksinasi perlu dipertingkatkan.“Sekarang ini dah diberikan banyak kemudahan, boleh daftar secara MySejahtera, ‘online’ atau secara fizikal, atau kalau dah ada di tempat mereka itu PPV mikro yang dibuat sampai di kampung, masjid, surau, mereka boleh turun sahaja ke situ, bawa IC (kad pengenalan diri) dan akan didaftarkan dan nama yang dah dapat itu akan dimasukan ke dalam sistem MySejahtera,” katanya.Muhyiddin turut merakamkan penghargaan kepada petugas barisan hadapan dan sukarelawan, yang membantu melancarkan proses vaksinasi di PPV.“Saya lihat tadi bersemangat, pagi-pagi datang sampai lewat petang dan malam, bekerja. Jumlah yang kita perlukan masih ramai, jadi kalau boleh mereka tampil ke depan menawarkan diri untuk menjadi sukarelawan, dan boleh mempermudah dan mempercepatkan proses vaksinasi kita,” katanya.


Ismail jamin Belanjawan 2022 akan dilaksana dengan penuh hemah

Perdana Menteri Ismail Sabri Yaakob menyatakan komitmennya untuk melaksanakan segala perincian Belanjawan 2022 dengan penuh hemah demi kesejahteraan seluruh Keluarga Malaysia.Katanya beliau mewakili kerajaan persekutuan berjanji akan memanfaatkan mandat yang diberikan kepada kepimpinannya dengan sebaik mungkin.“Alhamdulillah, syukur ke hadrat Allah SWT, Bajet 2022 telah diluluskan dengan jayanya setelah mendapat sokongan majoriti daripada ahli Parlimen.“Terima kasih saya ucapkan kepada  semua Ahli Parlimen yang telah memberikan sokongan kepada undian Bajet 2022 ini, khususnya daripada pihak pembangkang,” kata Ismail Sabri menerusi hantaran di laman Facebooknya hari ini.Menurut perdana menteri beliau percaya kekuatan sesebuah pentadbiran itu turut terletak pada proses semak dan imbang yang cemerlang.Rang Undang-undang Perbekalan 2022 (Bajet 2022) yang menyediakan peruntukan keseluruhan berjumlah RM332.1 bilion, terbesar dalam sejarah belanjawan negara dengan matlamat memulihkan ekonomi kesan pandemik Covid-19, dibentang untuk bacaan kali kedua di Dewan Negara hari ini.Menteri Kewangan Tengku Zafrul Abdul Aziz ketika membentangkan rang undang-undang itu berkata belanjawan bertemakan “Keluarga Malaysia, Makmur Sejahtera” berkenaan mendukung tiga paksi utama iaitu memperkukuh pemulihan, membina daya tahan dan memacu pembaharuan.Rang undang-undang itu yang merupakan belanjawan pertama di bawah kepimpinan Perdana Menteri diluluskan di peringkat jawatankuasa di Dewan Rakyat semalam, selepas 13 hari tempoh perbahasan dan penggulungan bermula 22 November bagi setiap kementerian terlibat.Dewan Rakyat meluluskan Bajet 2022 di peringkat dasar pada 18 November.


Najib ‘penjenayah VIP’, Dr M persoal kes ditangguh, pasport dikembalikan kepada pemimpin Umno

Dr Mahathir Mohamad hari ini mempersoalkan beberapa keputusan mahkamah yang membenarkan pemimpin-pemimpin kanan Umno dan mereka yang berkaitan melakukan perjalanan ke luar negara.Bekas perdana menteri itu juga turut mempersoalkan penangguhan yang lama dalam menyimpulkan proses rayuan Najib Razak selepas disabitkan kesalahan dan dihukum 12 tahun penjara bagi kes SRC International.“Keadilan yang ditangguhkan adalah penafian terhadap keadilan. Namun rayuan ini sepatutnya didengar pada bulan April, enam bulan lepas. Sekarang sudah bulan Oktober.“Tetapi orang ini sudah kena hukum, tetapi tak masuk penjara, dan dapat escort macam VIP.“Penjenayah VIP pertama di Malaysia,” kata Mahathir pada sidang media di Kuala Lumpur hari ini.Ulasan beliau tersebut tampil susulan keputusan Mahkamah Tinggi Kuala Lumpur bulan ini yang membenarkan Najib melakukan perjalanan ke Singapura untuk melawat anak perempuannya, salah satu keputusan yang menyaksikan beberapa individu penting berdepan pertuduhan rasuah mendapat semula pasport mereka untuk sementara waktu.Najib yang kini dalam proses merayu sabitan tujuh pertuduhan berprofil tinggi melibatkan RM42 juta dana SRC International yang dikaitkan dengan 1MDB, juga turut memohon supaya tarikh perjalanan ke Singapura ditangguhkan bagi menumpukan perhatian kepada kempen Umno dalam Pilihan Raya Negeri (PRN) Melaka yang bakal diadakan November depan.


Move Forward, sekutu tanda tangan MoU kerjasama

Gabungan progresif Thailand yang diterajui Parti Move Forward menandatangani Memorandum Persefahaman (MoU) bagi mengesahkan persetujuan membentuk bekerjasama menerusi 23 agenda sebaik kerajaan gabungan itu dibentuk.
Parti Move Forward dan tujuh parti lain – Parti Pheu Thai, Parti Thai Sang Thai, Parti Prachachart, Parti Seree Ruam Thai, Parti Pheu Thai Ruam Palang, Parti FAIR dan Parti Plung Sungkom Mai dengan gabungan 313 kerusi  menandatangani MoU 23 perkara termasuk bekerjasama ke arah reformasi demokrasi dan memulihkan ekonomi.
Bagaimanapun, MoU itu tidak menyebut tentang meminda undang-undang lese majeste yang dikenali sebagai artikel 112 kanun jenayah, seperti disuarakan oleh Parti Move Forward.
MoU itu dikongsi kepada orang ramai pada hari ini yang  menandakan sembilan tahun sejak tentera merampas kuasa daripada Yingluck Shinawatra pada 2014.
Pemimpin parti Move Forward dan calon perdana menteri Pita Limjaroenrat menandatangani MoU itu dengan tujuh wakil parti lain.
Semua pihak bersetuju untuk bekerjasama dalam memulihkan demokrasi termasuk menyegerakan penggubalan perlembagaan baharu, meluluskan Akta Kesaksamaan Perkahwinan dan menyenaraikan semula kanabis dalam senarai narkotiknya
Selain itu, gabungan itu akan menghapuskan monopoli dan menggalakkan persaingan yang adil dalam semua industri, seperti minuman beralkohol, membawa pembaharuan dalam perkhidmatan awam, polis, tentera, dan proses keadilan, bekerjasama dalam proses membina keamanan yang mampan di wilayah sempadan selatan, memerangi rasuah dan dadah.
Gabungan itu juga bersetuju untuk memperbaharui sistem pendidikan, memupuk kerjasama dan mekanisme domestik dan antarabangsa bagi menangani isu pencemaran dan melaksanakan inisiatif dasar luar untuk memulihkan peranan kepimpinan Thailand dalam Asean.
MoU itu menyatakan bahawa semua pihak hendaklah melindungi hak rakyat dan kebebasan sivil mereka serta bekerja dengan jujur dan berintegriti.
“Semua pihak hendaklah benar-benar menghormati dan menyokong satu sama lain, menggalakkan kerja berpasukan, dan menganggap kepentingan orang ramai sebagai keutamaan mereka, dan bukannya kepentingan mana-mana pihak tertentu.
"Semua pihak mempunyai hak untuk menyokong dasar tambahan selagi tidak bercanggah dengan dasar yang digariskan dalam perjanjian ini, melalui kuasa eksekutif yang dimiliki oleh menteri yang mewakili parti masing-masing dalam kerajaan," katanya.


Etnik Melayu Islam dinamakan sebagai speaker Thailand

Wakil rakyat di Thailand pada Selasa mengesahkan pelantikan seorang ahli politik veteran dan pemimpin parti kecil sebagai speaker baharu Dewan Perwakilan, sekali gus menandakan pertikaian antara dua parti terbesar itu ketika mereka berusaha membentuk kerajaan gabungan baharu.
Pencalonan Wan Muhamad Noor Matha, 79, secara meluas dilihat sebagai kompromi antara rakan perikatan Move Forward dan Pheu Thai, yang bertanding selama berminggu-minggu dalam jawatan speaker, jawatan penting untuk kelulusan rang undang-undang dan undian utama perundangan.
Wan Noor mewakili Parti Prachachart, ahli baru dalam pakatan lapan parti yang didominasi oleh Move Forward dan Pheu Thai, yang bersama-sama memenangi bahagian kerusi terbesar dalam Pilihan Raya Umum pada 14 Mei lalu, menewaskan parti konservatif yang bersekutu dengan tentera diraja.
Seorang penduduk di selatan negara itu dan etnik Melayu Islam di Thailand yang majoritinya beragama Buddha, Wan Noor pernah berkhidmat sebagai speaker dewan sebelum ini dan mempunyai hubungan rapat dengan kepimpinan Pheu Thai.
Beliau adalah satu-satunya calon yang dicadangkan dan pemilihannya masih menunggu kelulusan diraja.
"Saya akan menjalankan tugas dengan adil... dengan ketelusan dalam mempertimbangkan draf undang-undang dan petisyen untuk memperbaiki kehidupan semua rakyat Thailand," kata Wan Noor kepada Parlimen.
Antara tugas pertamanya ialah membentangkan undi di Parlimen bersama seramai 750 wakil rakyat bagi memilih perdana menteri untuk membentuk kerajaan baru.
Perikatan itu, yang mempunyai 312 kerusi, menyokong pemimpin Move Forward Pita Limjaroenrat. Calon memerlukan 376 undi bagi dilantik sebagai perdana menteri, atau lebih daripada separuh.
Tidak dapat dipastikan apakah tindakan pakatan seterusnya sekiranya Pita gagal.
Beliau memerlukan 64 undi daripada parti pesaing atau daripada ahli Senat yang berhaluan konservatif yang bertelagah dengan Move Forward berhubung agendanya.
Move Forward ialah pemenang pilihan raya selepas menggerakkan sokongan belia besar-besaran di media sosial di sebalik rancangan bercita-cita tinggi untuk menangani monopoli perniagaan, menghalang tentera daripada berpolitik dan mengurangkan keterukan hukuman kerana menghina monarki yang berkuasa.
Pita pada Selasa berkata Move Forward telah melakukan “permukiman” setelah diyakinkan oleh Wan Noor bahawa dasarnya akan disokong.
Dua jawatan timbalan speaker akan diberikan kepada wakil rakyat daripada Move Forward dan Pheu Thai.
"Keputusan ini bukan mengenai saya atau parti, tetapi misi memulihkan demokrasi," kata Pita di Facebook.
"Dalam ketidaktentuan politik Thai, prinsip lebih penting daripada isu peribadi."
Penganalisis politik di Universiti Ubon Ratchathani, Titipol Phakdeewanich berkata tindakan Move Forward terhadap lantikan speaker menunjukkan laluannya menerajui kerajaan berdepan tentangan kerana keazamannya untuk meneruskan agenda liberalnya.
"Parti itu dilihat sebagai musuh oleh kebanyakan ahli konservatif," kata Titipol, sambil menambah nasib Pita terletak di tangan dewan atasan yang dilantik oleh tentera.


Zuraida keluar Bersatu, akan letak jawatan menteri

Ahli Parlimen Ampang Zuraida Kamaruddin hari ini mengumumkan keputusan keluar Bersatu bagi menyertai Parti Bangsa Malaysia (PBM) sekali gus bakal meletakkan jawatan sebagai menteri perusahaan, perladangan dan komuniti.Dalam sebuah kenyataan, Zuraida berkata beliau akan bertemu dengan Perdana Menteri Ismail Sabri Yaakob bagi membincangkan peletakan jawatannya daripada Kabinet dalam jangkamasa terdekat.“Saya juga akan berbincang tentang peranan dan hala tuju PBM demi mengukuhkan lagi kerajaan Keluarga Malaysia.
 “Saya mempunyai keyakinan penuh terhadap kebijaksanaan perdana menteri,” katanya.Sejak Februari, desas-desus beliau akan meninggalkan Bersatu hangat dilaporkan media.Bagaimanapun beliau memilih untuk “mengunci mulut” mengenai keputusannya tersebut.Dalam pada itu, Zuraida turut merakamkan penghargaan kepada tiga perdana menteri sejak 2018 seperti Dr Mahathir Mohamad, Muhyiddin Yassin dan Ismail kerana melantiknya sebagai menteri Kabinet.“Sepanjang saya berkhidmat di kedua-dua kementerian, saya berusaha memberikan yang terbaik dan membawa perubahan positif kepada rakyat dan kehidupan mereka. “Saya juga ingin mengucapkan terima kasih atas sokongan padu yang saya terima sepanjang perkhidmatan saya,” katanya yang pernah memegang portfolio perumahan dan kerajaan tempatan serta perusahaan perladangan dan komoditi dalam Kabinet.Zuraida yang merupakan salah seorang bekas pemimpin PKR yang keluar dari parti itu ketika “Langkah Sheraton”.Susulan itu, beliau bersama ahli Parlimen dari Bersatu, PAS dan Umno menganggotai kerajaan Perikatan Nasional yang dipimpin Muhyiddin.Beliau memegang jawatan ahli Parlimen Ampang selama 14 tahun sejak 2008.


SPRM serbu pejabat Mara di KL siasat dakwaan salah laku

Suruhanjaya Pencegahan Rasuah Malaysia (SPRM) menyerbu beberapa pejabat Majlis Amanah Rakyat (Mara), susulan dakwaan isu integriti membabitkan beberapa pegawai kanan agensi berkenaan.Menurut sumber SPRM, serbuan dijalankan di ibu pejabat Mara, Mara Corporation dan di sebuah syarikat setiausaha korporat di sekitar ibu kota bermula kira-kira pukul 10.30 pagi tadi melibatkan seramai 11 pegawai.Difahamkan serbuan berkenaan bagi mengumpul dokumen berkaitan salah laku yang dikaitkan dengan beberapa pegawai agensi itu yang sebelum ini ditularkan di laman sosial.Pada Sabtu, SPRM mengesahkan menerima satu laporan berhubung dakwaan isu integriti melibatkan beberapa pegawai kanan Mara yang sedang disiasat secara dalaman oleh agensi berkenaan.SPRM memaklumkan pihaknya memandang serius dakwaan itu dan siasatan akan dijalankan bermula Isnin dengan mengambil keterangan beberapa saksi dari Mara Corporation. “Siasatan akan dijalankan di bawah Seksyen 23 (1) Akta SPRM 2009 yang berkaitan dengan kesalahan mana-mana pegawai badan awam yang menggunakan jawatan atau kedudukannya untuk mendapatkan suapan,” menurut kenyataan itu.


Kes harian turun ke paras 3,000 jangkitan, 5 lagi terkorban

3,045 kes baru Covid-19 direkodkan semalam menjadikan jumlah keseluruhan sebanyak 4,735,547 kes.
Sebanyak 4,226 pesakit turut dilaporkan sembuh, menjadikan jumlah keseluruhan kes sembuh sebanyak 4,656,031.
Ketika ini, 43,431  kes aktif direkodkan, dengan 41,759 atau 96.2% daripadanya sedang menjalani kuarantin kendiri.
Dalam pada itu, 33 (0.1%) kes kini berada di pusat kuarantin sementara 1,567 (3.6%) dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 72 kes dan 46 daripadanya memerlukan bantuan alat pernafasan.
Kadar penggunaan kemudahan ICU di seluruh negara kini sebanyak 62.5% dengan kes Covid-19 merangkumi 19.5%.
Lima lagi kematian dilaporkan  menjadikan kes keseluruhan sebanyak 36,085 orang.


PKP, darurat melawan Covid-19 untuk keselamatan diri, negara, titah Agong

Perintah Kawalan Pergerakan (PKP) dan darurat yang dilaksanakan untuk melawan Covid-19 demi kepentingan dan keselamatan rakyat serta negara, titah Yang di-Pertuan Agong.“Agong menasihati rakyat supaya terus bertenang, tabah dan cekal menghadapi PKP serta pelaksanaan proklamasi darurat demi kepentingan dan keselamatan diri bersama serta negara,” kata Datuk Pengelola Bijaya Diraja Ahmad Fadil Shamsuddin dalam satu kenyataan petang ini.“Memandangkan situasi wabak di negara ini berada di tahap kritikal, Agong menzahirkan harapan agar rakyat terus beristiqamah dalam kawalan kendiri dan berdisiplin mematuhi prosedur operasi strandard (SOP) yang ditetapkan oleh kerajaan”.Kenyataan itu berkata, Sultan Abdullah amat memahami cabaran yang dihadapi, khususnya aktiviti ekonomi harian rakyat yang terjejas akibat penularan wabak Covid-19.“Angka pertumbuhan ekonomi hanya akan bermakna apabila rakyat mempunyai sumber pendapatan yang mencukupi, kediaman yang selesa, pendidikan yang sempurna, kesihatan yang baik, alam sekitar yang lestari dan keselamatan yang sentiasa terpelihara untuk menjalani kehidupan yang bahagia dan sejahtera.“Sehubungan dengan itu, Agong menasihati rakyat menunaikan tanggungjawab sosial dan nilai-nilai murni terhadap komuniti setempat bagi memastikan keharmonian kekal terpelihara dan kekal berpanjangan”.Dalam satu forum baru-baru ini pemimpin daripada Umno, DAP dan PKR dilihat sebulat suara mempersoalkan legitimasi Perdana Menteri Muhyiddin Yassin dan nasihatnya kepada Agong untuk mengisytiharkan darurat.Dalam program yang disiarkan secara dalam talian itu, Kamal Amir, seorang veteran Umno yang pernah menjadi exco Pemuda pada 1980-an, Abdul Aziz Bari dari DAP dan Abdullah Sani dari PKR bertegas Parlimen mesti bersidang semasa darurat supaya Muhyiddin dapat membuktikan beliau mempunyai sokongan sebagai perdana menteri.Aziz adalah antara tiga Adun Pakatan Harapan (PH) yang memfailkan tindakan undang-undang bagi mencabar keputusan Muhyiddin menasihatkan Agong untuk mengisytiharkan darurat.Bagaimanapun pada Oktober lepas, pensyarah undang-undang yang menjadi ahli politik itu berkata, keputusan Agong adalah muktamad selepas Sultan Abdullah enggan menggunakan kuasanya untuk mengisytiharkan darurat ketika mula-mula dicadangkan.


Aplikasi WhatsApp alami gangguan di seluruh dunia

Aplikasi komunikasi popular WhatsApp mengalami gangguan di seluruh dunia, di mana pengguna di India, UK, Afrika Selatan dan Asia melaporkan telah mengalami masalah untuk menghantar dan menerima teks dan video ketika menggunakannya.
"Kami mengambil maklum ramai menghadapi masalah menghantar mesej dan kami sedang berusaha untuk memulihkan aplikasi WhatsApp untuk semua orang dengan kadar segera," kata jurucakap syarikat induk WhatsApp, Meta Platforms pada Isnin.
Downdetector berkata lebih 11,000 pengguna di seluruh India telah melaporkan gangguan, manakala laporan dari UK adalah sebanyak 68,000 sementara 19,000 laporan direkodkan dari Singapura pada kira-kira pukul 7.50 pagi waktu tempatan.
Downdetector menjejaki gangguan dengan menyusun laporan status daripada beberapa sumber termasuk ralat yang dilaporkan pengguna pada platformnya.
Gangguan tersebut juga berkemungkinan menjejaskan jumlah pengguna yang lebih besar.


Bencana banjir Pakistan antara tragedi iklim terbesar dunia

Menteri Perubahan Iklim Pakistan Sherry Rehman pada Rabu berkata bahawa banjir yang melanda negara itu adalah antara tragedi iklim terbesar yang pernah disaksikan dunia abad ini.
Banjir itu telah mengorbankan lebih 1,700 orang dan menjejaskan lebih 33 juta lagi.
"Misi menyelamat telah dihentikan, tetapi operasi bantuan itu adalah paling lama pernah dilihat oleh mana-mana negara," kata menteri iklim itu.
Dianggarkan 20.6 juta orang masih memerlukan bantuan.
Beliau berkata bahawa banjir telah menyebabkan nilai kerosakan lebih US$40 bilion seperti dianggarkan oleh Bank Dunia, dibimbangi kerugian dan kerosakan sebenar adalah lebih tinggi daripada anggaran serta meningkat mengikut peredaran masa, lapor Xinhua.
‘Air termenung’ yang membanjiri 11 daerah di selatan Sindh dan wilayah Balochistan menjadikan misi bantuan kemanusiaan sebagai suatu cabaran besar, kata Rehman.
Lebih 4 juta hektar tanaman rosak dan ditenggelami air hingga mengakibatkan 14.6 juta orang berdepan krisis makanan dan pertanian, kata menteri itu.
Hasil eksport Pakistan hampir musnah, malah negara itu perlu mengimport makanan selepas banjir.
Rehman berkata 15.4 juta lagi penduduk di Pakistan dijangka berada di bawah paras kemiskinan akibat banjir yang berlaku baru-baru ini.